Μπείτε στο νέο μας Ε-shop Kazis.gr για μεγαλύτερη ευκολία!! Παραγγελίες στο 210 81 61 712.\nΕυκολίες πληρωμής! ΠΑΡΑΔΟΣΕΙΣ ΣΕ ΟΛΗ ΤΗΝ ΕΛΛΑΔΑ!\nΤο ηλεκτρονικό κατάστημα e-kazis.gr λειτουργεί στην ηλεκτρονική διεύθυνση http://e-kazis.gr και λειτουργεί σύμφωνα με τους όρους που παρατίθενται παρακάτω.\nΟ καταναλωτής με την συναλλαγή του με το ηλεκτρονικό μας κατάστημα e-kazis.gr αποδέχεται πλήρως και ανεπιφύλακτα τους παρόντες όρους της σελίδας Σε διαφορετική περίπτωση ο καταναλωτής οφείλει να απέχει από την χρήση του καταστήματος.\nΤο κατάστημα e-kazis.gr χρησιμοποιεί τα πιο σύγχρονα και καθιερωμένα προγράμματα όσο αναφορά την προστασία των προσωπικών δεδομένων.\nΟποιαδήποτε στοιχεία συλλέγονται από τους πελάτες μας με σκοπό την έκδοση τιμολογίου και την ασφαλή διενέργεια των συναλλαγών τους, δεν χρησιμοποιούνται για κανέναν άλλο σκοπό. Το κατάστημα e-kazis.gr ακολουθεί τις αρχές προστασίας προσωπικών δεδομένων βάση του Ν.2472/1997. To κατάστημα μας δεν πρόκειται να προβεί σε οποιαδήποτε αθέμιτη και χωρίς την προηγούμενη έγκρισή σας χρήση των προσωπικών σας στοιχείων που ενδεχομένως είναι απαραίτητα για την ολοκλήρωση της μεταξύ μας οικονομικής συναλλαγής, πλην υπεράνω εντολής Ανωτέρας Δημόσιας Αρχής.\nΤρόποι πληρωμής – Κόστος μεταφορικών\nΑναφέρονται λεπτομερώς σε άλλη σελίδα τους καταστήματος.\nΣε περίπτωση που η εκτέλεση της παραγγελίας δεν δύναται να πραγματοποιηθεί εντός του ορισμένου χρονικού ορίζοντα για λόγους ανωτέρας βίας(κακοκαιρία, απεργίες ,κλπ) , θα υπάρξει άμεση επικοινωνία προκείμενου να επιβεβαιώσουμε την εκτέλεση της παραγγελίας υπό τις παρούσες συνθήκες.\nΤο e-kazis.gr διατηρεί οποτεδήποτε το δικαίωμα μεταβολής των τιμών, χωρίς καμία προηγούμενη προειδοποίηση και εξήγηση. Οι αναγραφόμενες τιμές είναι τελικές τιμές του προϊόντος συμπεριλαμβανομένου του αναλογούντος Φ.Π.Α.\nΗ παραγγελία σας μπορεί να γίνει τηλεφωνικά, μέσω e-mail ή ηλεκτρονικά. Μετά την ολοκλήρωση της ηλεκτρονικής (ή μέσω e-mail) παραγγελίας σας, θα επικοινωνήσει μαζί σας εκπρόσωπος του τμήματος πωλήσεων για την επικύρωσή της καθώς και για την επιβεβαίωση της τιμής και της διαθεσιμότητας του προϊόντος. Σε κάθε περίπτωση προτείνουμε την τηλεφωνική επικοινωνία πριν την παραγγελία σας προκειμένου να σας καθοδηγήσουμε στα προϊόντα που πραγματικά έχετε ανάγκη αλλά και για να ενημερωθείτε πέρα των παραπάνω και για τυχόν ειδικές προσφορές\nΔιαθεσιμότητα – Επικύρωση παραγγελίας\nΕνδέχεται παρά την συνεχή άμεση ενημέρωση εκ μέρους μας τιμών και της διαθεσιμοτήτων των προϊόντων του καταστήματος, να έχουν υπάρχουν μεταβολές στα παραπάνω χωρίς να είναι εμφανείς στην ηλεκτρονική σελίδα του καταστήματός μας.\nΓια του τους παραπάνω λόγους και για καλύτερη και εγκυρότερη εξυπηρέτηση σας παρακαλούμε για τηλεφωνική επιβεβαίωση δεδομένου ότι δεν εγγυόμαστε τις αναγραφόμενες με τις τρέχουσες τιμές. Δεσμευόμαστε όμως για την άμεση ενημέρωση του καταναλωτή στην περίπτωση αυτή. Γενικότερα κάποιες διαθεσιμότητες μεταβάλλονται απρόβλεπτα ανάλογα το προϊόν και τον προμηθευτή. Το χρονικό διάστημα που μεσολαβεί για να παραλάβετε τα προϊόντα σας, εξαρτάται από την διαθεσιμότητα, το σημείο παράδοσης, τις συντρέχουσες οικονομοπολιτικές συνθήκες, τις καιρικές συνθήκες κλπ. Το κατάστημα μας θα σας παραδώσει την παραγγελία σας στο ταχύτερο δυνατό χρόνο.\nΣε περίπτωση διαφοράς αναγραφόμενων τιμών – διαθεσιμοτήτων, τόσο η τιμή όσο και η διαθεσιμότητα θα συζητηθούν και θα συμφωνηθούν με εκπρόσωπο του καταστήματος μας.\nΣε περίπτωση που το ηλεκτρονικό κατάστημα e-kazis.gr διαπιστώσει ότι η παραγγελία σας ζημιώνει την εταιρεία μας, έχει το δικαίωμα να μην την κάνει αποδεκτή και να σας προτείνει εναλλακτική προσφορά. (παράδειγμα : Η τιμή αυτή μπορεί να είναι είτε αυξημένη είτε μειωμένη σε περίπτωση κάποιας τρέχουσας προσφοράς)\nΗ ένδειξη " Άμεσα διαθέσιμο" κυρίως σε μεγάλες θερμαντικές μονάδες (λέβητες, σόμπες) δεν είναι δεσμευτική και ισχύει βάση των υπαρχουσών καταλόγων και τις ενημέρωσης της εταιρίας από τους προμηθευτές.\nΣε περιπτώσεις προϊόντων τα οποία ανήκουν στις ειδικές περιπτώσεις (ακριβό είδος, μη ευρεία κατανάλωσης) είναι πιθανό η παραγγελία σας να δεσμεύεται από προκαταβολή ίση με το 1/3 της αξίας της παραγγελίας. Η συγκεκριμένη παραγγελία θεωρείται ότι γίνεται αποδεκτή μόνο αν ο πελάτης συμφωνήσει με τις ειδικές απαιτήσεις του καταστήματος που θα του δοθούν αναλυτικά.\nΚατά βάση οι παραγγελίες παραδίδονται στον χώρο και διεύθυνση που θα μας υποδείξετε και σύμφωνα με χρεώσεις ή άνευ που έχουν προηγουμένως συμφωνηθεί. Εναλλακτικά, μπορείτε να παραλαμβάνεται την παραγγελία σας και από το κατάστημα εντός του ωραρίου λειτουργίας κατόπιν συνεννοήσεων με το κατάστημα. (Προφανώς αυτό δεν είναι δυνατό για προϊόντα με πολύ μεγάλο βαρός ή όγκο).\nΑν και εφόσον συντρέχουν αποδεδειγμένα λόγοι επιστροφής προϊόντων, όπως είναι ελαττωματικό προϊόν, κακής ποιότητας προϊόν, διαφορετικό προϊόν από την παραγγελία κλπ, διατηρείτε το δικαίωμα επιστροφής εντός δέκα (10) εργάσιμων ημερών (DOA) με δυνατότητα αντικατάστασής του με δικά μας έξοδα αποστολής ή επιστροφής των χρημάτων σας. Για την επιστροφή του προϊόντος, αυτό θα πρέπει να μην είναι κατεστραμμένο και να έχει όλα τα πρωτότυπα έγγραφα/εξαρτήματα τα οποία το συνόδευαν και πλήρη τη συσκευασία του. Η προμηθεύτρια εταιρεία διατηρεί το δικαίωμα να ελέγξει και να επιβεβαιώσει την ορθότητα της επιστροφής. Επιστροφή της αξίας της παραγγελίας στον πελάτη γίνεται εντός δεκατεσσάρων (14) ημερών με μετρητά, πίστωση στην πιστωτική καρτά, όπως άκριβώς πραγματοποιήθηκε και η αγορά.\nΣημειώνετια ότι το e-kazis.gr δεν ευθύνεται για ελαττωματικά ή κακής ποιότητας προϊόντα που διαθέτει στους πελάτες του διότι όλα τα προϊόντα παραλαμβάνονται από τους προμηθευτές μας συσκευασμένα και σε απολύτως καινούρια κατάσταση.\nΤα προϊόντα προς επιστροφή θα πρέπει να συνοδεύονται από την απόδειξη λιανικής ή το τιμολόγιο.\nΣε περίπτωση υπαναχώρησης, o πελάτης δικαιούται να υπαναχωρήσει από την πώληση μέσα σε χρονικό διάστημα δεκατεσσάρων* (14) ημερολογιακών ημερών* από την ημερομηνία σύναψης της σύμβασης παροχής υπηρεσιών (όταν πρόκειται τέτοια σύμβαση), ή από την παράδοση (όταν πρόκειται για προϊόντα).\nΚατόπιν της δήλωσης υπαναχώρησης (εγγράφως ή ηλεκτρονικά), το e-kazis.gr, αποδίδει το τίμημα που εισέπραξε για την εν λόγω παραγγελία με τον ίδιο τρόπο με τον οποίο είχε πραγματοποιηθεί η παραγγελία. Η επιστροφή θα γίνεται το αργότερο εντός δεκατεσσάρων (14) εργασίμων ημερών τόσο του προϊόντος όσο και του τιμήματος.\nΔεν επιστρέφονται δαπάνες παράδοσης μόνον αν ο πελάτης είχε επιλέξει τρόπο παράδοσης άλλο από τον φθηνότερο τυποποιημένο τρόπο παράδοσης που προσφέρει το κατάστημα e-kazis.gr. Επιπρόσθετα ο πελάτης υποχρεούται να επιστρέφει τα προϊόντα εντός 14 ημερολογιακών ημερών από την ημέρα κατά την οποία κοινοποίησε την υπαναχώρηση.\nΟ πελάτης ευθύνεται να αποζημιώσει την εταιρεία αν έκανε χρήση άλλη από εκείνη που είναι αναγκαία για τη διαπίστωση της φύσης, των χαρακτηριστικών και της λειτουργίας των αγαθών στο διάστημα μέχρι τη δήλωση της υπαναχώρησης. To e-kazis.gr δικαιούται να συμφωνήσει με τον πελάτη για το ποσό της αποζημίωσης ακόμα και με αμοιβαίο συμψηφισμό. Σε περίπτωση που η υπαναχώρηση αφορά παροχή υπηρεσιών, ο πελάτης οφείλει να καταβάλει ένα ποσό ανάλογο προς τα παρασχεθέντα μέχρι τη δήλωση υπαναχώρησης. Εάν ο καταναλωτής ασκήσει το δικαίωμα της υπαναχώρησης τυχόν συνδεδεμένες συμβάσεις λήγουν αυτομάτως, χωρίς κανένα κόστος για τον πελάτη.\nΤο e-kazis.gr διατηρεί το δικαίωμα να τροποποιεί ή να ανανεώνει τoυς όρους και τις προϋποθέσεις συναλλαγών χωρίς προηγούμενη προειδοποίηση και σε εναρμόνιση με το ισχύον νομικό πλαίσιο. Ο πελάτης μας θεωρείται ότι ενημερώνετε πλήρως και διαρκώς για τους όρους χρήσης της σελίδας www.e-kazis.gr\nΙ. Γαβριήλ 53, Αχαρναί\nΤηλ: 210 8161712, 210 8161702 - email : [email protected]


Τροχονόμος-ξυλοκόπος εν δράσει: Μια με τον κορμό και ξερός ο μαχαιροβγάλτης - Βίντεο - Sputnik Ελλάδα\n02:23 01 ΙΟΥΝΙΟY 2020\nΤροχονόμος-ξυλοκόπος εν δράσει: Μια με τον κορμό και ξερός ο μαχαιροβγάλτης - Βίντεο\n17:33 01.12.2019 Λήψη σύντομου url\nΗ σημύδα είναι το εθνικό δέντρο της Ρωσίας, αλλά όπως φαίνεται και στο παρακάτω βίντεο έχει και αναισθητοποιητικές ικανότητες, τουλάχιστον στα χέρια έμπειρων Ρώσων αστυνομικών.\nΤο βίντεο δείχνει έναν άντρα να κρατά μαχαίρι και γύρω του να γυρνάνε μια ομάδα Ρώσων τροχονόμων, που προσπαθούν να τον ηρεμήσουν.\nΤου λένε επανειλημμένως να ρίξει στο έδαφος το μαχαίρι κι ένα ξύλο που κρατά στα χέρια του. Μάλιστα, κάποιος αστυνομικός τον απειλεί ότι αν δεν υπακούσει, πρόκειται να τον πυροβολήσουν.\nΑυτός δε φαίνεται να νοιάζεται και μάλιστα ακούγεται να λέει: «Πυροβολήστε με, δεν δίνω δεκάρα», ενώ ένας από τους τροχονόμους ακούγεται να λέει: «Τον λυπάμαι τον τρελό».\nΚι εκεί που το περιστατικό φαίνεται να κλιμακώνεται, ένας τροχονόμος δίνει τη λύση. Αρπάζει έναν κορμό σημύδας, μεγαλύτερο των 2 μέτρων και καταφέρνει χτύπημα στον κατά πάσα πιθανότητα μεθυσμένο άντρα, σωριάζοντάς τον στο έδαφος.\nΤο βίντεο που κυκλοφόρησε στα μέσα κοινωνικής δικτύωσης, γρήγορα, έγινε viral. Το τι συνέβη στη συνέχεια, παραμένει άγνωστο, αλλά μερικά από τα σχόλια των χρηστών του Διαδικτύου αντιμετωπίζουν θετικά την επιλογή των αστυνομικών να μην κάνουν χρήση των όπλων.\nΜαθήτρια φέρεται να κατέθεσε ότι διατηρούσε ερωτική σχέση με καθηγητή στη Ρόδο\nΤραυματίες αστυνομικοί από επίθεση πιτ μπουλ και ομάδας ατόμων στο Ίλιον\nviral βίντεο, viral, Τροχαία, Ρωσία, δέντρο


Ο Σαλβίνι «πετάει με τις κλωτσιές» τους φοροφυγάδες: «Γκρεμίζω τις αυθαίρετες βίλες και επιστρέφω τη γη στους πολίτες»\nO Mατέο Σαλβίνι “κράτησε” τον λόγο του παρά τις απειλές τις οποίες δεχόταν και ξεκίνησε να κατεδαφίζει τις αυθαίρετες βίλες των μαφιόζων.\nΤον περασμένο μήνα, ο Μ.Σαλβίνι σε δημόσια συνέντευξη του προς τον ιταλικό λαό, είχε υποσχεθεί ότι θα γκρεμιστούν όλα τα αυθαίρετα των μαφιόζων δηλώνοντας χαρακτηριστικά “θα οδηγώ εγώ την μπουλντόζα και θα παραδώσω τη γη στους πολίτες”!\nΕτσι, οι Αρχές της Ιταλίας έπιασαν δουλειά.\nΣτην κατεδάφιση 8 αυθαίρετων βιλών τις οποίες έχτισε μια μαφιόζικη φατρία, που είναι δημοφιλής για τις βιαιοπραγίες της καθώς και για το κιτς γούστο της, προχώρησαν οι δυνάμεις επιβολής του νόμου στα περίχωρα της Ρώμης.\n«Σήμερα ξεκινάμε την κατεδάφιση των δύο πρώτων βιλών» τόνισε η η δήμαρχος της Ρώμης Βιρτζίνια Ράτζι, την στιγμή που η δημοτική αστυνομία απομάκρυνε τα τελευταία έπιπλα από τις επαύλεις οι οποίες είναι διακοσμημένες με αγάλματα ζώων, πολυελαίους και τοιχογραφίες.\n«Οι επιχειρήσεις θα συνεχιστούν κι εμείς θα κατεδαφίσουμε τις οκτώ βίλες. Δεν θα σταματήσουμε έως αυτή η γη να επιστρέψει στους πολίτες» της Ρώμης, συμπλήρωσε η δήμαρχος.\nΟι επαύλεις οι οποίες οικοδομήθηκαν χωρίς άδεια βρίσκονται στο προάστιο Κουαντράρο, στο ανατολικό τμήμα της πρωτεύουσας.\nΠάνω από 600 αστυνομικοί κινητοποιήθηκαν στο πλαίσιο της επιχείρησης, που ξεκίνησε προχθες με την απομάκρυνση των περίπου τριάντα ενοίκων των πολυτελών κατοικιών.\n«Σήμερα είναι μια καλή ημέρα για τους κατοίκους της Ρώμης. Αποκαθιστούμε τη νομιμότητα, τους κανόνες, την πειθαρχία και την ασφάλεια» σημείωσε ο υπουργός Εσωτερικών Ματέο Σαλβίνι.\nΗ φατρία της Casamonica δραστηριοποιείται ιδίως στα νότια και τα νοτιοανατολικά περίχωρα της Ρώμης.\nΔείτε τις εικόνες από τις πρώτες κατεδαφίσεις αυθαιρέτων στην Ιταλία:


20 χρόνια Revival, 20 χρόνια επιτυχίες! - Revival Consulting Services S.A.\nΑρχική | Νέα | Ανακοινώσεις\n20 χρόνια Revival, 20 χρόνια επιτυχίες!\nΗ Revival S.A συμπληρώνει 20 χρόνια ζωής. Πέρασαν δύο δεκαετίες γεμάτες επιτυχίες και συνεχή ανοδική πορεία στο χώρο της ελληνικής επιχειρηματικότητας. Με συνέπεια, επαγγελματισμό και αποτελεσματικότητα κατάφερε να δημιουργήσει μία σχέση εμπιστοσύνης με τους πελάτες της, που διατηρείται άφθαρτη στο πέρασμα του χρόνου.\nΑπό το 1998 και την ίδρυσή της η Revival διαρκώς αναπτύσσεται κόντρα στα σημεία των καιρών επενδύοντας στο ανθρώπινο δυναμικό της ακόμα και στους πιο χαλεπούς καιρούς της οικονομίας της χώρας.\nΣυνοπτικά οι δέκα ιστορικοί σταθμοί της Revival μέχρι σήμερα:\n1994: Ίδρυση της Geonet από τον Γαληνό Μοσχίδη, έναν από τους μεγαλύτερους αντιπροσώπους της Singular.\n1998: Ίδρυση της Αντύπας Γ. Ε.Π.Ε, από τον Γεώργιο Αντύπα, Οικονομολόγο, µε δεκαετή εμπειρία στο Administration.\n2000: Συγχώνευση των δύο εταιριών. ∆ημιουργία της REVIVAL.\n2005: Εξαγορά της εταιρίας Πληροφορικής Infobright. Αυτομάτως η REVIVAL καταλαμβάνει την πρώτη θέση στο δίκτυο συνεργαζόμενων (Dealers) της Altec, θέση που διατηρεί έως και σήμερα.\n2012: Εξαγορά του κλάδου λογισμικού της Computec. Με την εξαγορά διευρύνθηκε η παρουσία της REVIVAL στον τομέα των εφαρμογών λογισμικού της Altec.\n2014: Εξαγορά της Idealsoft. Η REVIVAL ενισχύει την θέση της στην παροχή αξιόπιστων μηχανογραφικών υπηρεσιών.\n2016: Εξαγορά της BMS MANAGEMENT CONSULTANTS S.A. Η REVIVAL ενισχύει τη θέση της στις υπηρεσίες Αναπτυξιακών Προγραμμάτων.\n2018: Εξαγορά της AutoGenius. Με την εξαγορά διευρύνθηκε η παρουσία της REVIVAL στον τομέα των ∆ιαγνωστικών –Τηλεµατικών συστημάτων διαχείρισης στόλου οχημάτων.\n2018: Εξαγορά της BNS. Με την εξαγορά διευρύνθηκε η παρουσία της REVIVAL στον τομέα του ΙΤ.\n2018: Δημιουργία νέου εκθεσιακού χώρου στο campus της Revival επί της οδού Λένορμαν.\nΗ Revival στηρίζεται στην εμπειρία και τη γνώση του υψηλού επιπέδου ανθρώπινου δυναμικού της. Παρέχει Εξειδικευμένες Υπηρεσίες Χρηματοοικονομικού Σχεδιασμού και Στρατηγικής σε συνδυασμό με Αξιόπιστες Λύσεις βασισμένες σε εφαρμογές Υψηλής Τεχνολογίας. Το συνεχές και έντονα μεταβαλλόμενο οικονομικό και τεχνολογικό περιβάλλον, οδήγησε στη δημιουργία νέων Τμημάτων και Υπηρεσιών.\nΠλέον, προσφέροντας το πιο ολοκληρωμένο σύνολο υπηρεσιών από ποτέ, η Revival δίνει τη δυνατότητα στους πελάτες της να κατακτήσουν νέες κορυφές με τον πιο άνετο τρόπο, χρησιμοποιώντας τις «βέλτιστες» πρακτικές διοίκησης, καθώς και τα πλέον καινοτόμα συστήματα HR, IT,Marketing και Operations.\nΗ ασφάλεια, η εμπιστοσύνη, η εμπιστοσύνη και η διαφάνεια είναι αξίες που μπαίνουν στην κορυφή του ηθικού συστήματος της Revival και οι άξονες πάνω στους οποίους θα πορευτεί και στο μέλλον.\nΧρυσές Επέτειοι- Καταχώρηση ICAP


Σταθεροποιητική εικόνα στην αγορά ομολόγων\nΚοντά στα πρόσφατα χαμηλά παραμένει η απόδοση των γερμανικών ομολόγων, ενώ σταθεροποιητικά κινούνται τα ελληνικά yields.\nΝωρίτερα, το μέλος του εκτελεστικού συμβουλίου της ΕΚΤ, Μπενουά Κερέ, δήλωσε πως τα βραχυπρόθεσμα επιτόκια θα παραμείνουν σε «πολύ χαμηλά επίπεδα», ενισχύοντας τις εκτιμήσεις πως η όποια έξοδος από το πρόγραμμα ποσοτικής χαλάρωσης θα γίνει με αργούς ρυθμούς.\nΕν τω μεταξύ, η προσοχή των επενδυτών στρέφεται στις δημοπρασίες ομολόγων αυτής της εβδομάδας, καθώς Ολλανδία, Ιταλία, Γερμανία, Πορτογαλία, Γαλλία και Ισπανία βγαίνουν στις αγορές με εκδόσεις ύψους έως 30 δις. ευρώ.\nΗ απόδοση του 10ετούς ελληνικού ομολόγου διαμορφώνεται στο 4,16%, του 7ετούς στο 3,82%, του 5ετούς στο 3,44% και του μονοετούς στο 1,46%.\nΣτο 0,64% κινείται η απόδοση του 10ετούς γερμανικού bund, στο 2,02% του αντίστοιχου ιταλικού τίτλου, στο 1,42% του ισπανικού και στο 1,85% του πορτογαλικού.\nMore in this category: « Θετικές κινήσεις στις ευρωπαϊκές αγορές Μικρή άνοδος στις ευρωαγορές »


Άρης - Ατρόμητος: Με τριάρα στη 2η θέση οι «κίτρινοι» (videos)\nNewsIT Αθλητικα Αρης – Ατρομητος: Με τριαρα στη 2η θεση οι «κιτρινοι» (videos)\nΟ Άρης ήταν ανώτερος από τον Ατρόμητο στο “Κλεάνθης Βικελίδης” και πήρε άνετα τη νίκη με 3-0 στο παιχνίδι της 24ης αγωνιστική της Superleague, για να προσπεράσει ξανά τον ΠΑΟΚ στη 2η θέση της βαθμολογίας.\nΟι “κίτρινοι” άνοιξαν από νωρίς το σκορ με μία γκολάρα του Γκάνεα και ήλεγξαν στη συνέχεια το ματς, το οποίο και “καθάρισαν” με μία κεφαλιά “ψαράκι” του Σάσα στο 65′.\nΤο τελικό σκορ διαμόρφωσε ο Σίλβα στο 80′ μετά από ωραία συνεργασία με τον Μάνο και ενώ αμφότεροι είχαν περάσει στο ματς ως αλλαγή.\nΟ Άρης πήρε την κατοχή της μπάλας από τα πρώτα λεπτά και προσπάθησε να “πιέσει” την άμυνα του Ατρομήτου. Ο Σάσα στο 8΄με κεφαλιά και ο Μπρούνο Γκάμα με σουτ στο 11′ και το 16′ δεν κατάφεραν όμως να στείλουν την μπάλα προς την εστία.\nΗ πρώτη τελική προς το τέρμα του Θεοδωράκη ήρθε στο 22′ και μετατράπηκε σε γκολ, αφού ο Γκάνεα με μία “οβίδα” από μακριά, έστειλε την μπάλα στο “παραθυράκι” της εστίας και στα δίχτυα για το 1-0 στο ματς.\nΟ Ατρόμητος προσπάθησε να αντιδράσει στη συνέχεια, αλλά το πλασέ του Νταβιώτης στο 25΄έστειλε την μπάλα ελάχιστα άουτ κι ένας “κεραυνός” του Νάτσου στο 43′, πάνω από τα δοκάρια.\nΣτο δεύτερο ημίχρονο, το παιχνίδι δεν είχε καλό ρυθμό, με τον Άρη να έχει τον έλεγχο και τους φιλοξενούμενους να αδυνατούν να “απειλήσουν” την εστία του Κουέστα. Οι “κίτρινοι” ήταν έτσι αυτοί που βρήκαν και ένα δεύτερο γκολ για να “καθαρίσουν” το ματς.\nΟ σκόρερ του πρώτου τέρματος, Κριστιάν Γκάνεα, έβγαλε εξαιρετική σέντρα από αριστερά και ο Σάσα “πετάχτηκε” στο πρώτο δοκάρι για να στείλει την μπάλα στα δίχτυα με κεφαλιά “ψαράκι” στο 65′.\nΤο μόνο που άλλαξε στη συνέχεια του αγώνα ήταν το τελικό σκορ, αφού η ομάδα του Μάντζιου βρήκε και τρίτο γκολ με δύο αλλαγές του Έλληνα τεχνικού. Σίλβα και Μάνος συνδυάστηκαν άψογα στην αντεπίθεση, μετά από λάθος στην άμυνα των φιλοξενούμενων και ο πρώτος με άψογο πλασέ από το ύψος του πέναλτι, έκανε το 3-0.\nΑυτό ήταν και το τελικό σκορ του αγώνα, με τον Άρη να προσπερνάει έτσι ξανά τον ΠΑΟΚ στη βαθμολογία και να μένει μόνος δεύτερος πίσω από τον Ολυμπιακό, εν αναμονή και του αποτελέσματος στο ντέρμπι του Παναθηναϊκού με την ΑΕΚ.\nΟι συνθέσεις στο Άρης – Ατρόμητος


Ποια ονόματα μένουν εκτός της νέας Βουλής | The Indicator\nΠοια ονόματα μένουν εκτός της νέας Βουλής\n21 Σεπτεμβρίου 2015 • Ώρα δημοσίευσης: 11:17 πμ\nΣε ηχηρές απουσίες από τη σύνθεση της νέας Βουλής οδηγεί το αποτέλεσμα της εκλογικής αναμέτρησης της 20ής Σεπτεμβρίου.\nΑπό τον ΣΥΡΙΖΑ, εκτός Βουλής μένουν, μεταξύ άλλων, ο στενός συνεργάτης του Αλ.Τσίπρα, Χριστόφορος Βερναρδάκης, αλλά και ο Γ.Κυρίτσης.\nΑπό τη ΝΔ δεν εκλέγονται οι Φ.Πιπιλή, Αργύρης Ντινόπουλος, Ευριπίδης Στυλιανίδης, Κ.Αρβανιτόπουλος, Λ.Αυγενάκης και Γ.Ορφανός.\nΑπό το ΚΚΕ δεν εκλέγονται ο Σπ. Χαλβατζής και η Ελένη Γερασιμίδου, ενώ από το Ποτάμι εκτός Βουλής μένουν η Αντιγόνη Λυμπεράκη, η Αθηνά Δρέττα και ο Δημήτρης Τσιόδρας.\nΑπό τη Δημοκρατική Συμπαράταξη (ΠΑΣΟΚ-ΔΗΜΑΡ) εκτός μένουν ο Πύρρος Δήμας, η Αφροδίτη Αλ Σάλεχ και ο Μιχ.Χρυσοχοΐδης. Πάντως, ο πρώην υπουργός ενδέχεται να εκλεγεί εάν η πρόεδρος του ΠΑΣΟΚ Φ.Γεννηματά επιλέξει να κρατήσει την έδρα της Αχαΐας και όχι της Β’ Αθηνών.\nΑπό τους Ανεξάρτητους Έλληνες εκτός μένουν ο Τέρενς Κουίκ και ο Παναγιώτης Σγουρίδης.\nAναλυτική πρόταση σχετικά με την αναγκαιότητα συντονισμού κυβερνήσεων και κρατικών φορέων με την τουριστική.\nΕίναι πολύ πιθανό να υπάρχει νέο lockdown αν έχουμε αύξηση κρουσμάτων δήλωσε στον ΣΚΑΪ.


GOT 8.3: Arya, θεά, τους πήρες τα βρακιά\nΗ Avant Garde είναι συντονισμένη στη Nova Cyprus\nALERT: ΕΝΗΜΕΡΩΝΟΥΜΕ ΟΤΙ ΤΟ ΠΑΡΑΚΑΤΩ ΕΙΝΑΙ ΤΙΓΚΑ ΣΤΟ ΣΠΟΙΛΕΡ. ΚΑΝΕ Ο,ΤΙ ΣΕ ΦΩΤΙΣΟΥΝ THE OLD GODS & THE NEW\nΤο παρακάτω θα μπορούσαμε να το ανοίξουμε και να το κλείσουμε φωνάζοντας ενθουσιασμένα:\n… αλλά ας πούμε κάτι παραπάνω.\nΚάτω από τον τίτλο "The Long Night" οι φαν της καλύτερης τηλεοπτικής παραγωγής έβερ παρακολουθήσαμε τον πιο εντυπωσιακό τρόπο με τον οποίο η μικρή οθόνη κοιτά την μεγάλη χουλιγουντιανή και γελάει ειρωνικά.\nΤί πράμα ήταν αυτό; Τί σκηνοθεσία; Τί φωτογραφία; Τί απ' όλα; Τί στο καλό είδαμε εκτός από μία ισορροπία ζωής και θανάτου, θεμελίωσης ανθρωπίνων σχέσεων και συνεργασίας, συγκίνησης, λύτρωσης, γλυκιάς αναμονής, χαρμολύπης. Ένα αριστουργηματικό κοκτέιλ συναισθημάτων.\nΟι φήμες μετρούσαν 55 νύχτες γυρισμάτων για την ολοκλήρωση της Μάχης του Winterfell και, oh fuck, η μία ώρα και τα είκοσι δύο λεπτά που διήρκησε η επεισοδιάρα, αποδείχθηκαν το απόλυτο ρεζουμέ που θα μπορούσε να κάνει ένα εξαιρετικό μοντάζ και να βάλει την αναπνοή μας σε ένα επικίνδυνο roller coaster.\nΑπώλειες της GOT βραδιάς η πλειονότητα των Dothraki, οι Theon Greyjoy, Melisandre, Lady Lyanna Mormont (μαστόρισσα, θα μάς λείψεις), Beric Dondarrion, Eddison Tollett, Jorah Mormont (θα τής λείψεις) και βεβαίως ο Night King (στο κακό, αλητάμπουρα) με την πολυάριθμη παρέα του.\nΕπίτιμη μπαλαρίνα του θανάτου, η θε-ά-ρα Arya Stark που εμφανίστηκε -κυριολεκτικά- από το πουθενά, για να καρφώσει τον Night King στο στομάχι. Φονικό όπλο, το dagger-δωράκι που της δόθηκε απ’ τον μακαρίτη τον Littlefinger, φτιαγμένο από Valyrian steel (Τί μάς κάνετε κύριε σκηνοθέτα μου, τι σκηνή ήταν αυτή).\nΠάντως, η πολλά υποσχόμενη προφητεία της Melisandre, αποτελεί μαρτυρία (να ζήσουμε να το δούμε κι αυτό) πώς αυτή δεν θα είναι η μόνη φορά που θα μας εκπλήξει το κοριτσάκι που έγινε γυναίκα μεγαλώνοντας απότομα και επικίνδυνα.\nΣτα τρία επεισόδια που μας απομένουν prophesy has it πως η Arya θα κλείσει κι άλλων αποχρώσεων μάτια εκτός από μπλε. Αν θυμηθούμε την περίφημη λίστα της, έχουμε να περιμένουμε πολλά απ' την κοπελιά. Τόσα όσα θα μας εντυπωσιάσουν περισσότερο κι απ' τον θάνατο του βρωμισμένου μπαστάρδου Joffrey Baratheon. Go Arya, go.\nΤου Night King τα μπλε τα μάτια τα 'κλεισε (ή καλύτερα, τα 'σπασε) λίγα λεπτά αφότου ο Theon ως μετανοημένος, και, ήρωας της τελευταίας στιγμής, αναζητά την κάθαρση σε μία αυτοκτονική προσπάθεια να σώσει τον Bran / Μνήμη της ανθρωπότητας.\nΑφότου ο τα 'παθα-όλα-κι-έμαθα Theon λυτρώθηκε ως "good man", στην σκηνή εμφανίζεται το κορίτσι που έσωσε την μέρα, στην πιο γαμάτη σκηνή που είδε ποτέ η τηλεόραση: Ένα Valyrian steel dagger που πέφτει και χαριτωμένα αρπάζεται απ' το άλλο χεράκι της Στάρκενας λίγα δευτερόλεπτα πριν το πάθουμε το ομαδικό έμφραγμα και... φινίτο λα μούζικα.\nΠάμε, ξανά και ξανά:\nΌλα τα χειροκροτήματα του κόσμου στον Βρετανό σκηνοθέτη Miguel Sapochnik (αλησμόνητος, μεταξύ άλλων, απ' την επική "Μάχη των Μπάσταρδων") και παράλληλα we bend the knee στον Ιρανό Ramin Djawadi και το πιάνο του που μας ταξίδεψαν με το εξαίσιο κομμάτι "The Night King".\nΤΟ ΕΞΑΙΡΕΤΙΚΟ ΚΟΜΜΑΤΙ "THE NIGHT KING" ΑΝΕΒΗΚΕ ΑΠΟ ΤΗΝ WATER TOWER MUSIC ΚΑΙ ΜΠΟΡΕΙΣ ΝΑ ΤΟ ΑΚΟΥΣΕΙΣ ΕΔΩ\nΗ δεύτερη femme du jour του επεισοδίου δεν θα μπορούσε να ήταν άλλη από την Lyanna που, σε μία Δαβίδ και Γολιάθ σκηνή, χάθηκε με τον πιο υπέροχο τρόπο, αφού πρώτα διέλυσε τον Macumber και προκάλεσε επιπλέον ταχυκαρδία σε όλους όσοι αγαπήσαμε βαθιά αυτόν τον τριτοτέταρτο ρόλο της πιο rockin' τηλεοπτικής ροκόλας.\nΑπ' τον Jon που είναι Aegon, τα γέριμα και τα σκοτεινά, περιμέναμε περισσότερα στο συγκεκριμένο επεισόδιο αλλά μάς αποδείχτηκε κομματάκι Ghost (όνομα και πράμα ο ανταρόλυκός του στο 8.3).\nΛίγο η υγρασία, λίγο η χιονιά, λίγο το χάος που επικρατούσε, αυτός και η Dany το γύρισαν ανάποδα και έμοιαζαν με Κυπραίους που οδηγούν δεκαπενταύγουστο στη Λευκωσία. Της τελευταίας μάλιστα αποδείχτηκε πως το δρακουλίνι δεν τα dracarys-ε με τον Night King αλλά, who cares. Arya, θεά, τους πήρες τα βρακιά.\nΠαρόλα αυτά, απ' τα moments του επεισοδίου ήταν αδιαμφισβήτητα ο θάνατος του Jorah που προκάλεσε το αυθεντικό κλάμα της Daenerys που έχει να κλάψει έτσι απ' τον καιρό που της πήραν τον Viserion. Η μεγάλη αγκαλιά του Drogon που ακολουθεί, είναι η πιο παρανοϊκά υπέροχη στιγμή που, όποιος ακόμα ρωτάει "Game of Thrones; Μα τζείνο με τους δράκους;", δεν θα μπορούσε ποτέ να καταλάβει.\nΤο επεισόδιο κλείνει όπως πάνω-κάτω άρχισε. Η δολοφόνος της Shireen, Melisandre, που είχε δηλώσει στον έβδομο και στον Varys πως θα επέστρεφε στο Winterfell για να πεθάνει και που πρόλαβε τον Ser Davos σε αυτό το επεισόδιο, λέγοντάς του πώς θα πεθάνει πριν την αυγή, τήρησε την υπόσχεσή της. Στο Winterfell επέστρεψε για να βάλει το λιθαράκι της στην μεγάλη μάχη και απ' το Winterfell αποχώρησε, πετώντας το περιδέραιό της και γερνώντας θανάσιμα με φόντο την αυγή.\nΚαι μέχρι το επόμενο, γλύφουμε το κοκκαλάκι μας για το 8.4 και, με το καλό, επιστρέφουμε στα απλά και καθημερινά πολιτικά προβλήματα του Westeros.


ΜΑΛΚΙΔΗΣ: Δολοφονία Ρώσου ορθόδοξουτ ιερέα στη Μόσχα\nΡώσος ιερέας δολοφονείται μέσα στην εκκλησία\nΟ τίτλος δεν αφορά το γνωστό έργο του Τόμας Στερνς Έλιοτ.\nΟ 34χρονος Ρώσος ιερέας Ντανίλ (Δανιήλ) Συσόεφ, (Daniil Sysoyev) έγγαμος και πατέρας τριών κοριτσιών, δολοφονήθηκε μέσα στην εκκλησία του αγίου Θωμά στη νότια Μόσχα το βράδυ της Τετάρτης, μόλις είχε τελειώσει τον Εσπερινό.\nΟ δράστης, ο οποίος φορούσε τη γνωστή μάσκα κατά της νέας γρίππης, όπως κάνουν πολλοί Μοσχοβίτες, μπήκε μέσα στο ναό, ρώτησε ποιος είναι ο π. Συσόεφ και μόλις ο ιερέας απάντησε και προχώρησε προς το μέρος του, τον πυροβόλησε τέσσερις φορές στο κεφάλι και στο στήθος.\nΟ άγνωστος δράστης που ως τώρα παραμένει ασύλληπτος, πυροβόλησε επίσης στο στήθος και τον πρωτοψάλτη του ναού, Βλαντιμίρ Στρελμπίτσκυ.\nο π. Ντανίλ Συσόεφ\nΘεωρείται ότι η δολοφονία είχε θρησκευτικό κίνητρο, καθώς ο ιερέας με καταγωγή από τη ρωσική επαρχία Ταταρστάν, όπου ο πληθυσμός ασπάζεται κυρίως το Ισλάμ, είχε πλούσια ιεραποστολική δράση ανάμεσα σε μουσουλμάνους επί οκτώ συνεχή χρόνια.\nΕίχε εκδώσει βιβλία όπως «Μια Ορθόδοξη απάντηση στο Ισλάμ», είχε μπλογκ (pr-daniil.livejournal.com) και κανάλι με βίντεο στο YouTube, και σε συνέντευξή του στην εφημερίδα Κομσομόλσκαγια Πράβδα είχε δηλώσει ότι βάπτισε 80 μουσουλμάνους, μεταξύ αυτών και Τατάρους, Ουζμπέκους, Τσετσένους και Νταγκεστανούς.\nΣτην ίδια συνέντευξη, ο π. Ντανίλ αποκάλυψε ότι είχε δεχτεί 14 φορές απειλές για τη ζωή του μέσω τηλεφωνημάτων και e-mail, και ότι την περασμένη χρονιά η Ομοσπονδιακή Υπηρεσία Ασφαλείας επικοινώνησε μαζί του, πληροφορώντας τον ότι είχε ανακαλυφθεί και προληφθεί μια απόπειρα φόνου εναντίον του. Είπε ακόμη ότι άλλοι ιερείς φοβούνταν να ακολουθήσουν το δρόμο αυτό, φοβούμενοι την εκδίκηση τωνμουσουλμάνων. Μάλιστα ο Ναφιγκουλά Ασίροφ του Συμβουλίου των Μουφτήδων της Ρωσίας τον είχε αποκαλέσει το 2007 «Ρώσο Σαλμάν Ρουσντί», επειδή είχε γράψει ένα βιβλίο που καταδίκαζε τον τρόπο μεταχείρισης των γυναικών στο Ισλάμ και προειδοποιούσε τις χριστιανές για τους κινδύνους που ενέχουν οι γάμοι με μουσουλμάνους.\nΟ Κίριλ Φρόλοφ, ένας Ορθόδοξος ιεραπόστολος ακτιβιστής είπε στο Ίντερφαξ ότι τα τελευταία δυο-τρία χρόνια ο π. Ντανίλ είχε δεχτεί απειλές που τον καλούσαν να «αφήσει την θεολογική πολεμική κατά του Ισλάμ» αλλιώς «θα τον αντιμετώπιζαν ως καφίρ (άπιστο)».\nΣύμφωνα με άλλες πηγές, οι απειλές από ισλαμικούς κύκλους άρχισαν τέσσερα χρόνια πριν, μετά τη δημόσια αντιπαράθεση του π. Ντανίλ με τον Αλή (Βιατσεσλάβ) Πολόζιν, τον Ρώσο πρώην Ορθόδοξο ιερέα που έγινε μουσουλμάνος. Η τελευταία απειλή που δέχθηκε ήταν στις αρχές Οκτωβρίου, και τότε του ανήγγειλαν ότι ήταν "καταδικασμένος σε θάνατο".\nΜέχρι στιγμής, το Συμβούλιο Μουφτήδων της Ρωσίας έχει καταδικάσει τον φόνο, λέγοντας ότι οι διαφορές πρέπει να λύνονται πολιτισμένα, ενώ ο πατριάρχης Κύριλλος έχει δηλώσει ότι ο Θεός δεν θ' αφήσει αυτή την αμαρτία χωρίς απάντηση, και ότι ώσπου να βρεθεί ο δολοφόνος δεν θα πρέπει να αποδίδονται κατηγορίες σε άτομα ή ομάδες.\n(Πηγές: http://abcnews.go.com/International/russian-priest-gunned-church/story?id=9136444 ,http://www.timesonline.co.uk/tol/news/world/europe/article6925396.ece, http://lastochka-fromrussiawithlove.blogspot.com/ καιhttp://www.pcusa.org/pcnews/2009/091010.htm)Ο π. Ντανίλ, που επαινέθηκε από τον πατριάρχη Κύριλλο για τον ιεραποστολικό του ζήλο, ήδη θεωρείται από ορισμένους Ρώσους νεομάρτυρας.\nΔείγμα γραφής του π. Ντανίλ (από ΕΔΩhttp://freerepublic.com/focus/f-religion/2390885/posts )\n«Ο παγανισμός συχνά μεταμφιέζεται με τη μάσκα του Χριστιανισμού στην Εκκλησία, και κρύβεται περισσότερο κάτω από ένα προσωπείο ευσεβισμού, παρά κάτω από φανερές εξωτερικές εκδηλώσεις. Οι άνθρωποι ξεχνούν ότι ο σκοπός τους είναι να φτάσουν στην αγιότητα. Μερικοί πιστεύουν ότι είναι αμαρτία ακόμη και να το σκέπτονται την πιθανότητα ότι μπορούν να φτάσουν την αγιότητα, παρότι αυτή είναι η εκπλήρωση μιας άμεσης εντολής του Κυρίου. Πρέπει να καταβάλουμε κάθε προσπάθεια να ξεπεράσουμε το πρόβλημα αυτό. Για να το ξεπεράσουμε, πρέπει να δώσουμε στους ανθρώπους μια εκ νέου κλήση για επιστροφή στην αγιότητα. Γι' αυτό, είναι απαραίτητο να αναβιώσουμε την Κατήχηση σε όλη την Εκκλησία. Ακόμα κι αυτοί που είναι ήδη βαπτισμένοι θα έπρεπε να μελετήσουν την Πίστη. Οι άνθρωποι πρέπει να μάθουν σε Ποιον πιστεύουν, και τι πρέπει να κάνουν με σκοπό να Τον πλησιάσουν. Οι άνθρωποι που έρχονται στην Εκκλησία τη βλέπουν σαν μια ''γραμμή συναρμολόγησης'' πνευματικών υπηρεσιών. Δεν τους προσφέρεται κάποια πνευματική ανάπτυξη, γι' αυτό πηγαίνουν στους αιρετικούς.»\nΕφημέριος Ι.Ν. Ευαγγελισμού της Θεοτόκου Καραμπουρνάκι Καλαμαριάς(Ι.Μ. Νέας Κρήνης & Καλαμαριάς)Ι.Ν. Ευαγγελισμού της ΘεοτόκουΓαβριηλίδη 113Τ.Κ. 551 32 ΚαλαμαριάΘεσσαλονίκηΤηλ. Ι.Ναού: 2310-410-530


AμεA - Άτομα με Αναπηρία - Δικαιώματα και Παροχές: Ο Πλατινί έχει τη λύση για τη βία!\nΟ Μισέλ Πλατινί έδωσε τα... φώτα του για το «πως» θα καταφέρουμε να καταπολεμήσουμε τη βία στα ελληνικά γήπεδα! Διαβάστε τι πρότεινε και ποια η άποψή του για την αναστολή των πρωταθλημάτων!\n«Δεν νομίζω ότι η αναβολή μίας ή και παραπάνω αγωνιστικών μπορεί να αποτελέσει τη λύση στο πρόβλημα. Το μόνο που εξυπηρετεί η αναβολή μιας αγωνιστικής είναι να ηρεμήσουν τα πνεύματα, όταν έχει συμβεί κάτι και βοηθά στο να πέσουν οι τόνοι. Από εκεί και πέρα τίποτα παραπάνω», τόνισε –αρχικά- και συνέχισε:\n«Λύση δεν πρόκειται να υπάρξει, αν δεν την πληρώσουν κάποιοι από τους υπαίτιους των επεισοδίων και όσο μένουν ατιμώρητοι. Ας μπουν οι πρώτοι... μέσα, μόνο τότε θα δείτε προκοπή. Και ας μη μιλήσω για φυλακή. Ας εφαρμόσετε "banning order" των Άγγλων. Για μένα αυτό είναι και το πλέον αποτελεσματικό σύστημα απ΄ όσα έχουμε μελετήσει ως UEFA. Εντοπισμός των ταραχοποιών από τις κάμερες, απόδειξη της ενοχής τους και απαγόρευση για συγκεκριμένο χρονικό διάστημα από το να παρακολουθούν τα παιχνίδια της ομάδας τους. Αυτό μπορεί να είναι ένα πρώτο βήμα, αλλά καθοριστικό», κατέληξε.\nΟ Μισέλ Πλατινί –επίσης- αναφέρθηκε στο ζήτημα της χρήσης κλειστού κυκλώματος καμερών στα γήπεδα επισημαίνοντας τη σημασία ύπαρξής του.\nΤι είναι το banning order; Πρόκειται -αρχικά- για την εύρεση των ατόμων που συμμετείχαν σε επεισόδια σε αγωνιστικούς χώρους στα οποία -στη συνέχεια- επιβάλλεται απαγόρευση εισόδου σε αθλητικές εγκαταστάσεις για να παρακολουθήσουν αγώνες για ένα χρονικό διάστημα το οποίο καθορίζεται από τις Αρχές.


Ο Πρόεδρος του Δημοτικού Συμβουλίου, του Δήμου Σιθωνίας, καλεί τα μέλη του Δημοτικού Συμβουλίου, σε τακτική συνεδρίαση, σύμφωνα με τις διατάξεις των άρθρων 67 Ν.3852/2010, στις 23/08/2011 ημέρα Τρίτη και ώρα 17:00 μ.μ., στην αίθουσα συνεδριάσεων, του Δημοτικού Συμβουλίου, για την συζήτηση και λήψη αποφάσεων πάνω στα ακόλουθα θέματα της ημερησίας διατάξεως:\n1.Πρόσληψη προσωπικού έκτακτων και επειγουσών αναγκών (2μηνο).\n2. Έγκριση και έναρξη της διαδικασίας αδειοδοτήσεων των έργων: α) «Βελτίωση, διαπλάτυνση, ανάπλαση της παραλιακής οδού από διασταύρωση με παραλιακό δρόμο «Παραλίας Συκιάς» μέχρι και Πηγαδάκι»\nβ) «Βελτίωση, διαπλάτυνση του δρόμου προς Τορώνης από οδικό δίκτυο Σιθωνίας μέχρι και Κόρακα Τορώνης».\n3. Προκήρυξη Διαγωνισμού για την ανάθεση της μελέτης: «Εκπόνηση και Επικαιροποίηση μελετών για την αναβάθμιση κρίσιμων περιοχών και παραλιακών – λιμενικών ζωνών του Δήμου Σιθωνίας», με τη διαδικασία συμφωνίας – πλαίσιο του άρθρου 8 του Ν.3316/2005.\n4. Τροποποίηση προϋπολογισμού.\n5. Διόρθωση κτηματολογικών εγγραφών των με αριθμό ΚΑΕΚ 490630413001, 490630414001, 49063EK00094 γεωτεμαχίων.(Εισηγητής: κ.Παπαζαχαρίας Αρίστος, Πολιτικός Μηχανικός του Δήμου).\n6. Στρατηγικός Σχεδιασμός Δ.Σιθωνίας.\n7. Έγκριση Ισολογισμών και απολογισμών των τριών τελευταίων ετών των παλαιών δήμων Σιθωνίας και Τορώνης.\n8. Λήψη δανείου από Ταμείο Παρακαταθηκών και Δανείων.\n9. Καθορισμός του τρόπου εκτέλεσης της υπηρεσίας «Μεταφορά μαθητών».\n(Εισηγητής: κα.Καραδήμου Δήμητρα, Αναπληρώτρια Διευθύντρια Δ/νσης Τεχνικών Υπηρεσιών).\n10. Έγκριση 1ου ΑΠΕ του έργου «Επισκευή φράγματος νερού στη θέση Πριόνια Δ.Κ.Αγ.Νικολάου».\n11. Χωροταξικές ρυθμίσεις.\n12. Έγκριση της αρ. 17/2011 απόφασης του Δ.Σ. του Ν.Π.Δ.Δ. «Η ΑΛΛΗΛΕΓΓΥΗ» που αφορά τον «Οργανισμό Εσωτερικής Υπηρεσίας».\n(Εισηγητής: Πρόεδρος ΝΠΔΔ κ.Κωστίκας Στυλιανός).\n13. Έγκριση της αρ. 18/2011 απόφασης του Δ.Σ. του Ν.Π.Δ.Δ. «Η ΑΛΛΗΛΕΓΓΥΗ» που αφορά τον «Κανονισμό Λειτουργίας των ΚΑΠΗ».\n14. Έγκριση της αρ. 15/2011 απόφασης του Δ.Σ. του Ν.Π.Δ.Δ. «Η ΑΛΛΗΛΕΓΓΥΗ» που αφορά την «Αμοιβή Προέδρου-Αντιπροέδρου και μελών του Δ.Σ. του ΝΠΔΔ».\n15. Έγκριση της αρ. 15/2011 απόφασης του Δ.Σ. της Δημοτικής Κοινωφελούς Επιχείρησης Δήμου Σιθωνίας «Η ΣΙΘΩΝΙΑ» που αφορά «Εσωτερικό Κανονισμό Υπηρεσιών».\n(Εισηγητής: Πρόεδρος κ.Χριστοδούλου Νικόλαος).\n16. Έγκριση του Κανονισμού Διαχείρισης της Δημοτικής Κοινωφελούς Επιχείρησης Δήμου Σιθωνίας «Η ΣΙΘΩΝΙΑ» .\n17. Έγκριση του Κανονισμού Προσωπικού της Δημοτικής Κοινωφελούς Επιχείρησης Δήμου Σιθωνίας «Η ΣΙΘΩΝΙΑ» .\n18. Παραλαβή εργασίας «Απογραφή υδρευτικών γεωτρήσεων δήμου Σιθωνίας (Δ.Κ. Νικήτης, Ν.Μαρμαρά, Αγ.Νικολάου και Τ.Κ. Μεταγγιτσίου)\n(Εισηγητής: κ.Αναγνωστάρας Ιωάννης, Γεωλόγος).\n19. Παραλαβή εργασίας ΜΠΕ για την έκδοση άδειας χρήσης νερού υφιστάμενων υδρευτικών γεωτρήσεων Δ.Κ.Νικήτης Δήμου Σιθωνίας.\n20. Παραλαβή εργασίας ΜΠΕ για την έκδοση άδειας χρήσης νερού υφιστάμενων υδρευτικών γεωτρήσεων Δ.Κ.Ν.Μαρμαρά Δήμου Σιθωνίας.\n21. Παραλαβή εργασίας ΜΠΕ για την έκδοση άδειας χρήσης νερού υφιστάμενων υδρευτικών γεωτρήσεων Δ.Κ.Αγ.Νικολάου Δήμου Σιθωνίας.\n22. Παραλαβή εργασίας ΜΠΕ για την έκδοση άδειας χρήσης νερού υφιστάμενων υδρευτικών γεωτρήσεων Τ.Κ.Μεταγγιτσίου Δήμου Σιθωνίας.\n23.Ψήφιση πίστωσης 2.583,00 € για διαφημιστική προβολή του Δήμου Σιθωνίας.\n24. Επιβολή προστίμων από ελεύθερη κατασκήνωση.\n25. Ορισμός εκπροσώπου στο Πρωτοβάθμιο Συμβούλιο Θεάτρων Κινηματογράφων Ν.Χαλκιδικής.\n26. Ορισμός γυναικών εκπροσώπων του Δήμου Σιθωνίας για τη συμμετοχή τους στο έργο «Ενθάρρυνση και υποστήριξη της συμμετοχής των γυναικών σε θέσεις πολιτικής ευθύνης και εκπροσώπησης σε περιφερειακό και τοπικό επίπεδο» της ΑΝΕΤΧΑ Α.Ε.\n27. Λήψη απόφασης σχετικά με την έγκριση ΜΠΕ της μονάδας ιχθυοκαλλιέργειας της εταιρείας Ι.Χαρόζογλου και Σία Ο.Ε..\n28.Εκδοση ιστορικού-αρχαιολογικού βιβλίου για τη Σιθωνία.


Σουσάκι: Το άγνωστο ηφαίστειο της Αττικής...\nΑρχική σελίδα ΔΙΑΦΟΡΑ Σουσάκι: Το άγνωστο ηφαίστειο της Αττικής...\nΈχεις περάσει από έξω άπειρες φορές...\nΟι Άγιοι Θεόδωροι και η παραλία Πευκάκια\nΑν διασχίσεις πρωί – πρωί τον κεντρικό δρόμο των Αγίων Θεοδώρων θα παρατηρήσεις πως ο κόσμος είναι έξω απο νωρίς. Πηγαίνει και κάνει τα ψώνια του στην αγορά. Σε ένα παράλληλο του κεντρικού δρόμου, πέφτω επάνω σε λαϊκή αγορά.\nΠιάσε το παραλιακό μέτωπο της πόλης, με την μεγάλη περατζάδα. Αυτή η θέα κοστίζει χρυσάφια. Στις παρυφές της πόλης, ένα μεγάλο κομμάτι της παραλίας είναι σκεπασμένο από πεύκα. Αυτή είναι η παραλία πευκάκια την Αγίων Θεοδώρων. Οφείλεται σε δενδροφύτευση μαθητών της δεκαετίας του ’50.


Ποια είναι η διαφορά μεταξύ ενός σημείου φυσαλίδων και ενός σημείου βρασμού υγρού;\nΔεδομένου ότι οι ατμοί πιθανόν να έχουν διαφορετική σύνθεση από το υγρό, το σημείο της ροής (μαζί με το σημείο δρόσου) σε διαφορετικές συνθέσεις είναι χρήσιμα δεδομένα κατά το σχεδιασμό συστημάτων απόσταξης. Για ένα μόνο συστατικό το σημείο φυσαλίδων και το σημείο δρόσου είναι τα ίδια και αναφέρονται ως σημείο βρασμού.\nΓια ένα υγρό μείγμα υπό σταθερή πίεση, η θερμοκρασία σημείου φυσαλίδων είναι η θερμοκρασία στην οποία αρχίζει να εξατμίζεται το υγρό μίγμα ενώ η θερμοκρασία σημείου δρόσου είναι η θερμοκρασία στην οποία το πλήρες υγρό μίγμα εξατμίζεται. Η θερμοκρασία του σημείου καταιγίδας ονομάζεται επίσης αρχικό σημείο βρασμού ενώ η θερμοκρασία σημείου δρόσου ονομάζεται επίσης τελικό σημείο βρασμού. Η έννοια του σημείου φυσαλίδων και του σημείου δρόσου περιορίζεται σε μείγματα. Για καθαρά συστατικά, η θερμοκρασία σημείου φυσαλίδων και η θερμοκρασία σημείου δρόσου συμπίπτουν και καλούνται σημείο βρασμού. Επίσης γενικά το σημείο βρασμού αναφέρεται ως θερμοκρασία ισορροπίας υδρατμών ενός καθαρού συστατικού σε ατμοσφαιρική πίεση.\nΟ διψήφιος αριθμός είναι 36 φορές μεγαλύτερος από τον αριθμό που προκύπτει από την αντιστροφή των ψηφίων. Εάν η διαφορά μεταξύ του ψηφίου δεκάδων και των ψηφίων μονάδων είναι 4, τότε ποιος είναι ο αριθμός;Ποια είναι η διαφορά μεταξύ του Django και της PHP;Υπάρχει διαφορά ανάμεσα στην μη πίστη και την άρνηση;Ποια είναι η διαφορά μεταξύ της εικονικής μνήμης και της μνήμης που έχει αλλάξει;Ποια είναι η διαφορά μεταξύ μέσων και πόρων;


ΑΓΟΡΑ ΛΟΥΛΟΥΔΙΩΝ - Τι να Προσέξεις Πριν Αγοράσεις\nΜε το ρυθμό εξάπλωσης που έχει το διαδίκτυο στην καθημερινότητά μας, γίνεται πιο εύκολο να αγοράσουμε οτιδήποτε θέλουμε και να το ψάξουμε όσο θέλουμε.\nΗ αγορά των λουλουδιών δε διαφέρει και πολύ από τα υπόλοιπα προιόντα που διατίθενται ηλεκτρονικά. Ωστόσο, υπάρχει μια μερίδα ανθρώπων που αντιμετωπίζει διστακτικά αυτού τους είδους τις αγορές, επειδή φοβάται ότι δε θα λάβει ακριβώς αυτό που είδε στην οθόνη του.\nΣτην πραγματικότητα όμως, τα περισσότερα online καταστήματα δεν υστερούν σε ποιότητα από τα αντίστοιχα συμβατικά και οι τιμές τους είναι πολύ πιο δελεαστικές.\nΓια μια πιο ποιοτική και χωρίς δυσάρεστες εκπλήξεις αγορά λουλουδιών, συγκεντρώσαμε μερικές συμβουλές και προτάσεις που θα βρεις χρήσιμες.\n-Αυτό που θα πρέπει να εξασφαλίσει ο καταναλωτής πριν αγοράσει τα λουλούδια που επιθυμεί από το διαδίκτυο, είναι η αξιοπιστία της ιστοσελίδας. Αρκετοί έχουν βρεθεί στη δυσάρεστη θέση να λάβουν κάτι διαφορετικό από ότι παρήγγηλαν.\nΓια το λόγο αυτό, θα ήταν καλό να ελέγξεις προηγουμένως τα χρόνια εμπειρίας του ανθοπώλη που σε ενδιαφέρει καθώς και το τηλέωνο επικοινωνίας που δημοσιεύει. Επίσης, πολλά online καταστήματα προσφέρουν εγγύηση ασφαλούς παραγγελίας και εξυπηρέτησης.\n-Μια από τις σημαντικές ευκολίες της διαδικτυακής αγοράς είναι η δυνατότητα της σύγκρισης τιμών. Ανάμεσα στα αξιόπιστα sites που θα βρεις, μπορείς να ανατρέξεις για να τσεκάρεις τις τιμές τους σε παρόμοια λουλούδια γάμου και φυτα. Μην υποτιμάς τις προσφορές. Ένα μπουκέτο που είναι οικονομικότερο από ένα άλλο μπορεί να είναι εξίσου ή και πιο όμορφο.\n-Διάβασε με προσοχή τους όρους και τις προυποθέσεις. Συχνά οι άνθρωποι το αφήνουν για το τέλος ή μπορεί και να το παρακάμψουν εντελώς. Σε κάθε περίπτωση, χρειάζεται να ξέρεις ποια είναι τα δικαιώματα και οι υποχρεώσεις σου όταν συναλλάσσεσαι με το συγκεκριμένο τρόπο.\n-Βεβαιώσου ότι έκανες σωστή και έγκαιρη παραγγελία, ώστε η αποστολή λουλουδιών να γίνει τις ημερομηνίες που τα θέλεις. Σε περίπτωση λάθους, έλεγξε αν υπάρχει δυνατότητα επιστροφής και αν την επιβαρύνεται ο πελάτης ή το κατάστημα.\nΜε τις διαδικτυακές αγορές δεν έχουμε να χάσουμε απολύτως τίποτα, αν τις κάνουμε προσεκτικά. Αντίθετα, γλυτώνουμε χρόνο, κόπο και χρήματα, ακόμα κι αν δεν ξέρουμε τα πάντα για τα φυτά.\nΛουλουδια Κηπου, Ειδη Κηπου, Κηποι Σπιτιων, Σχεδια Κηπων, Λουλουδια Γαμου, Ονοματα Λουλουδιων, Τα Παντα Για Τα Φυτα, Καταλογος Λουλουδιων, Λουλουδια Ειδη, Φυτα Για Φραχτη, Καλλωπιστικα Φυτα


Το Redmi Y3 είναι το νέο selfie-phone της Xiaomi με μπροστινή κάμερα 32MP. Το επερχόμενο κινητό έχει πολύ ωραίο σχεδιασμό, διπλή κάμερα και σαρωτή δακτυλικών αποτυπωμάτων. Η ανακοίνωσή του θα γίνει αύριο, 24 Απριλίου, στην Ινδία. Σήμερα το κινητό πέρασε από το Geekbench αποκαλύπτοντας μερικά χαρακτηριστικά του.\nΤο Redmi Y3 θα έρθει με το παλιό SoC Snapdragon 625 SoC σε συνδυασμό με 3GB RAM. Ο επεξεργαστής κυκλοφόρησε το 2016 και ήταν πολύ δημοφιλής χάρη στην εξαιρετική του ενεργειακή απόδοση. Το είδαμε στα Redmi Note 4, Mi A1, ακόμη και sτο περσινό Redmi Y2. Θα μπορούσαν να βάλουν το διάδοχο επεξεργαστή Snapdragon 632 που κυκλοφορεί με τον Redmi 7. Λογικά η κίνηση αυτή θα έχει αντίκτυπο στην τιμή που αναμένεται να είναι ιδιαίτερα χαμηλή. Το τηλέφωνο θα τρέχει MIUI 10 πάνω από Android Pie.\nΗ συσκευή κατάφερε σκορ 1236 στην δοκιμή μονού πυρήνα και 4213 στη δοκιμή πολλαπλών πυρήνων. Τα αποτελέσματα αυτά συμβαδίζουν με αυτά του Redmi 7. Μια άλλη ομοιότητα μεταξύ των δύο κινητών είναι η μπαταρία των 4000 mAh. Θα ξέρουμε περισσότερα αύριο.\nTags: Qualcomm Snapdragon 625Redmi Y3\nNext post Kospet Optimus: αδιάβροχο, με Dual OS (!), LTE και 2GB RAM στα 128€!!\nPrevious post Vivo NEX A: ενημερώθηκε σε Android 9 Pie με beta ROM


Fangorn International Hostel, Τσονγκκίνγκ | Hotels.com\nΞενώνας στα βουνά με 1 εστιατόρια που συνδέεται με ένα εμπορικό κέντρο, κοντά σε Πεζόδρομος Jiefangbei\nNo. 118, Zhongxing Road, Τσονγκκίνγκ, 400010, Chongqing, Κίνα\nΠεζόδρομος Jiefangbei - 11 λεπτά περπάτημα\nΠλατεία Chaotianmen - 37 λεπτά περπάτημα\nΜεγάλο Θέατρο του Τσονγκίνγκ - 44 λεπτά περπάτημα\nΟλυμπιακό Αθλητικό Κέντρο Τσονγκκίνγκ - 8,1 χλμ.\nΠανεπιστήμιο Τσονγκκίνγκ - 11,3 χλμ.\nΌρος Nanshan - 11,6 χλμ.\nChongqing Normal University - 13,3 χλμ.\nΣιδηροδρομικός Σταθμός Chongqing North - 8 λεπτά με αμάξι\nΣταθμός Jiaochangkou - 10 λεπτά περπάτημα\nΣταθμός Linjiangmen - 19 λεπτά περπάτημα\nΣταθμός Chaotianmen - 21 λεπτά περπάτημα\nΧώρος στάθμευσης εκτός του καταλύματος σε απόσταση περίπου 0.2 χλμ. (30 CNY ανά ημέρα)\nΠροσφέρεται πρωινό τοπικής κουζίνας με επιπλέον χρέωση 15 CNY για ενήλικες και 10 CNY για παιδιά (περίπου)\nΗ υπηρεσία μεταφοράς με το λεωφορειάκι αεροδρομίου παρέχεται με επιπλέον χρέωση 80 CNY ανά άτομο (απλή διαδρομή)\nΤο λεωφορειάκι για μεταφορά από/προς το αεροδρόμιο για παιδιά ηλικίας 3-14 ετών κοστίζει 60 CNY (απλή διαδρομή)\nΔιατίθεται χώρος στάθμευσης εκτός του καταλύματος με χρέωση 30 CNY ανά ημέρα (σε απόσταση 0.2 χλμ.)\nΠροσφέρει το Fangorn International Hostel δωρεάν ακύρωση και πλήρη επιστροφή χρημάτων;\nΝαι, το κατάλυμα (Fangorn International Hostel) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΠροσφέρεται στάθμευση στον χώρο του καταλύματος (Fangorn International Hostel);\nΔυστυχώς δεν υπάρχει χώρος στάθμευσης στον χώρο του καταλύματος (Fangorn International Hostel).\nΕπιτρέπονται κατοικίδια σε αυτό το κατάλυμα (Fangorn International Hostel);\nΠοιες ώρες πραγματοποιείται το check-in και το check-out σε αυτό το κατάλυμα (Fangorn International Hostel);\nΥπάρχουν εστιατόρια σε αυτό το κατάλυμα (Fangorn International Hostel) ή στη γύρω περιοχή;\nΝαι, υπάρχει ένα εστιατόριο στο κατάλυμα. Μερικά κοντινά εστιατόρια είναι τα εξής: Wanhao Coffee Western Restaurant (9 λεπτά με τα πόδια), Tairyo (12 λεπτά με τα πόδια) και Susie's Pizza (4,1 χλμ).\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Fangorn International Hostel);\nΝαι, προσφέρεται λεωφορειάκι για μεταφορά από και προς το αεροδρόμιο. Η χρέωση είναι 80 CNY ανά άτομο (απλή διαδρομή).\nΠοιες δραστηριότητες είναι διαθέσιμες στο Fangorn International Hostel και στη γύρω περιοχή;\nΜερικά προτεινόμενα σημεία που μπορείτε να επισκεφτείτε είναι τα εξής: Πεζόδρομος Jiefangbei (11 λεπτά με τα πόδια) και Πλατεία Chaotianmen (3,1 χλμ). Επίσης, καλές επιλογές είναι τα εξής: Μέγαρο του Λαού (3,4 χλμ.) και Μεγάλο Θέατρο του Τσονγκίνγκ (3,7 χλμ).


ΟΤΕ, ΤΡΑΠΕΖΑ ΠΕΙΡΑΙΩΣ, EUROBANK, (Σημειώσεις για τα αποτελέσματα από LORAC), FTSE 26 (Goldfish) 30/8/17 ΕΤΕ, ΔΕΗ 31/8/17 » SOLtrade\n30 Αυγούστου 2017 31 Αυγούστου 2017 Solwn\nΠολύ ενδιαφέροντα κι όσα μας έγραψε ο φίλος Lorac για τις ανακοινώσεις της ΕΥΡΩΒ\nΜερικά σκόρπια για την Ευρωβ, την οποία θεωρώ θετική έκπληξη. Καταρχάς έχει σχεδόν σταθεροποιήσει 250εκ/τρίμηνο κέρδη προ προβλέψεων. Αυτό της δίνει τη δυνατότητα συνολικά μέσα σε μία χρονιά να αυξήσει τις προβλέψεις της κατά περίπου 800-1000εκ, χωρίς να είναι αρνητικό το τελικό αποτέλεσμα.\nNPL παρουσιάζουν αύξηση σχεδόν μόνο τα στεγαστικά από το 2016 και μετά. Στο q2-2017 έχει 3000εκ καταναλωτικά με προβλέψεις 91,8%. 5100 στεγαστικά με προβλέψεις 45,4% 3700 μικρές επχ με 56% και εταιρικά 5500 με 75,6%. Συνολικά 17300 npl με 65,3% προβλέψεις. Επομένως αν ήθελε να τα διαγράψει 100% θα χρειαζόταν άλλες 6000εκ προβλέψεις.\nΣτην πραγματικότητα απαιτούνται (προσωπική εκτίμηση) 245 για τα καταναλωτικά για να φτάσει 99% πρόβλεψη, 1275 εκ στα στεγαστικά για να φτάσει στο 80%. Θεωρώ μια εμπράγματη εξασφάλιση τύπου οικίας μπορεί να πιάσει ένα 20% της αρχικής τιμής και να πωληθεί. Τέλος 750εκ ώστε οι μικρές επιχηρείσεις να φτάσουν τουλάχιστον τα εταιρικά στο 75-76%. Αυτό το σύνολο μπορεί άνετα λοιπόν να σβηστεί από τα κέρδη του H2-17 , 2018 ,2019 και η τράπεζα να πιάσει ότι στόχο της έχουν θέσει.\nΣτα θετικά είναι η αύξηση καταθέσεων που σε συνδυασμό με το ποσοστό δάνεια/καταθέσεις = οριακά χαμηλότερα του 115% δίνει τη δυνατότητα αύξησης δανεισμού άρα και βελτίωσης των κερδών ή εναλλακτικά πιο επιθετική μείωση ενεργητικού με διαγραφές δανείων που θα εξισορροπούνται στα ΙΔΙΑ κεφάλαια από την αύξηση των δανείων. Για το 2017 έχει περιθώριο στο β' εξάμηνο να δώσει περίπου 400εκ νέα δάνεια.\nΤα NPE (npf 0-89,που είναι άλλα περίπου 4δις ) είναι μέσα στο όριο του 20% στρατηγικών κακοπληρωτών οπότε θεωρώ ότι είναι διαχειρίσιμο μέγεθος.\nΤώρα για τιμές και άλλα. Θα μπορούσε να είναι χαμηλότερα σε κεφ/ση απο την ΑΛΦΑ αλλά ψηλότερα απο την ΠΕΙΡ. Πάντως αν αφαιρέσω από τα 7600 -950-4900(όλο το DTA) έχω 1750= 0,80/μετοχή.\nΠΕΙΡ 60λ intraday 31/8\nFTSE ΧΑ/LARGE CUP Lorac the smart goldfish ΔΕΗ ΕΤΕ ΕΥΡΩΒ ΟΤΕ ΠΑΡΑΜΕΤΡΟΙ ΣΧΗΜΑΤΙΣΜΩΝ & ΤΑΣΗΣ FRACTALS ΠΕΙΡ


O δήµος Ναυπλιέων συμμορφώθηκε σε υπόδειξη του Συνηγόρου του Πολίτη - Δεν απάλλασσε ΑμεΑ από τα δημοτικά τέλη…\nO δήµος Ναυπλιέων συμμορφώθηκε σε υπόδειξη του Συνηγόρου του Πολίτη – Δεν απάλλασσε ΑμεΑ από τα δημοτικά τέλη…\nO ∆ήµος Ναυπλιέων αρνήθηκε να απαλλάξει πολίτη από την υποχρέωση καταβολής δηµοτικών τελών καθαριότητας και φωτισµού, επειδή δεν ήταν µόνιµη κάτοικος Ναυπλίου.\nΗ ενδιαφερόµενη ωστόσο είχε τις προϋποθέσεις που προβλέπονται από το νόµο για την απαλλαγή, ήτοι 67% αναπηρία και οικογενειακό εισόδηµα κατώτερο του εισοδηµατικού κριτηρίου της σχετικής απόφασης του ∆ηµοτικού Συµβουλίου.\nΟ Συνήγορος του Πολίτη (Βοηθός Συνήγορος του Πολίτη: Ευανθία Σαββίδη) ζήτησε από το ∆ήµο Ναυπλιέων να άρει τη διακριτική µεταχείριση εις βάρος των µη δηµοτών ή µονίµων κατοίκων.\nTο ισχύον θεσµικό πλαίσιο παρέχει σε όλους αδιακρίτως τους ∆ήµους της χώρας την ευχέρεια να λάβουν αποφάσεις για τη φορολογική ελάφρυνση των δηµοτών τους, αξιολογώντας σε κάθε περίπτωση τις τοπικές ανάγκες και ιδιαιτερότητες. Όµως, η µείωση ή απαλλαγή των δηµοτικών τελών και φόρων σε καµία περίπτωση δεν µπορεί να εξαρτάται από την εγγραφή ή µη στο δηµοτολόγιο, ούτε από το είδος της κατοικίας (µόνιµη ή µη). Άλλωστε το νοµοθετικό πλαίσιο που διέπει το ανταποδοτικό τέλος καθαριότητας και φωτισµού ορίζει υπόχρεους εκείνους που έχουν ηλεκτροδοτούµενο ακίνητο και κάνουν χρήση των ανταποδοτικών υπηρεσιών του ∆ήµου.\nΓια το λόγο αυτό ο Συνήγορος θεωρεί ότι η τακτική αυτή των ∆ήµων, αφενός δεν συνάδει µε την ισχύουσα νοµοθεσία και αφετέρου εισάγει ανεπίτρεπτο κριτήριο διάκρισης των πολιτών.


Κώστας Τασούλας Βουλή Στατικότητα\n19/10/2021, 14:32 10\n«Κάθε έργο που έχει γίνει, έχει ενισχύσει τη στατικότητα. Και το γκαράζ και το γυάλινο σκέπαστρο έχουν βελτιώσει την κατάσταση, δεν είναι δημιουργοί νέων προβλημάτων» είπε σε άλλο σημείο για να προσθέσει: «Το ρεπορτάζ δεν είναι ψεύτικο. Ο κ. καθηγητής χρησιμοποιεί στις διατυπώσεις του αρκετά συχνά το “μπορεί” και το “ίσως”. Καλοδεχούμενες οι καλοπροαίρετες ανησυχίες. Τα έχουμε υπόψη μας όλα αυτά. Η μελέτη 'εγινε πριν 15 χρόνια.\nΤον Ιούλιο του '19 με το σεισμό ήρθε η τεχνική υπηρεσία της Βουλής. Εκτίμησε ότι τα κτίρια είναι λειτουργικά. Έκαναν έλεγχο. Έχουν εντοπίσει χαρακιές, ρωγμές. Τα έχουν μετρήσει και παρακολουθούμε την εξέλιξη τους. Είναι επιφανειακές οι ρηγματώσεις. Σοβαρή και υπεύθυνη η παρακολούθηση τους. Δεν υπάρχουν μπαζώματα, η κατασκευή του γκαράζ ενίσχυσε τη στατικότητα, την οποία και παρακολουθούμε».\n07/12/2021, 11:53 53


Κορύφωση των ιώσεων και του ιού της γρίπης στις αρχές Μαρτίου: Πώς θα προστατεύσετε την οικογένειά σας\nΜπορεί ο χειμώνας σιγά- σιγά να φεύγει όμως οι ιώσεις, η γρίπη και το κρυολόγημα συνεχίζουν να ταλαιπωρούν πολλούς από εμάς. Σύμφωνα με το Κέντρο Ελέγχου και Πρόληψης Νοσημάτων, μάλιστα, η κορύφωση της εποχικής γρίπης παρατηρείται την περίοδο που διανύουμε και συγκεκριμένα από τον Φεβρουάριο μέχρι τις αρχές Μαρτίου. Επομένως, τώρα πρέπει να είμαστε περισσότερο προσεκτικοί από ποτέ και να πάρουμε όλα τα προληπτικά μέτρα που θα προστατεύσουν εμάς και την οικογένειά μας.\nΗ σημασία της ατομικής υγιεινής\nΗ τήρηση των ατομικών κανόνων υγιεινής και ειδικά το τακτικό πλύσιμο των χεριών είναι εξαιρετικά σημαντική για να μειώσουμε τον κίνδυνο μετάδοσης ιών και μικροβίων. Οι ειδικοί συμβουλεύουν ότι πρέπει να πλένουμε προσεκτικά τα χέρια μας με σαπούνι για 20 δευτερόλεπτα. Το πιθανότερο είναι πως τα παιδιά δεν μπορούν να υπολογίσουν ακριβώς τον χρόνο- για να τα βοηθήσετε, τραγουδήστε μαζί τους ένα αγαπημένο τους τραγούδι. Φυσικά, το πλύσιμο των χεριών είναι απαραίτητο κατά την επιστροφή μας έπειτα από οποιαδήποτε έξοδο, όπως τη δουλειά και το σχολείο, πριν και μετά το φαγητό και την χρήση της τουαλέτας. Σε περίπτωση που δεν υπάρχει πρόσβαση σε νερό και σαπούνι, τα υγρά μαντηλάκια με αλκοόλη ή τα αντισηπτικά υγρά είναι λύσεις που μπορούν να μας προστατεύσουν αρκετά αποτελεσματικά.\nΠρωτόγαλα και σαμπούκο για τόνωση του ανοσοποιητικού συστήματος\nΗ ενίσχυση του ανοσοποιητικού συστήματος είναι ο πιο αποτελεσματικός τρόπος να θωρακίσουμε τον οργανισμό μας από το κρυολόγημα, τη γρίπη και τις ιώσεις. Όπως είναι γνωστό, η κατανάλωση πολλών φρούτων και λαχανικών και ένα ισορροπημένο διαιτολόγιο βοηθούν σημαντικά σε αυτή την κατεύθυνση. Σε συνδυασμό, μάλιστα, με το συμπλήρωμα διατροφής Terra Forte για όλη την οικογένεια και για παιδιά από 1 έτους και άνω με συστατικά που αποδεδειγμένα μας προστατεύουν από τους… εχθρούς της εποχής, οι πιθανότητες να νοσήσουμε ελαχιστοποιούνται. Το πρωτόγαλα (από βοοειδή) είναι ένα από αυτά λόγω της αντιβακτηριακής του δράσης και της ιδιότητάς του να καταστέλλει τις φλεγμονές ενώ είναι ευεργετικό για όλες τις ηλικίες, τόσο για παιδιά όσο και για ενήλικες. Μαζί με το σαμπούκο, ένα φυτό με ισχυρά αντιοξειδωτικά, βιταμίνη C και άλλες ισχυρές ουσίες που δρουν κατά των ιών, το ανοσοποιητικό σύστημα θωρακίζεται επαρκώς και ο οργανισμός παραμένει προστατευμένος έναντι των απειλών. Ταυτόχρονα, μειώνεται και ο κίνδυνος να «κολλήσουμε» τα μέλη της οικογένειάς μας και φυσικά να ταλαιπωρηθούμε αρκετές μέρες από τα ενοχλητικά συμπτώματα που θα μας κρατήσουν στο κρεβάτι.\nΩστόσο, ακόμα και να μην τα προλάβουμε στην αρχή τους, τα συμπτώματα του κοινού κρυολογήματος και του ιού της γρίπης μπορούν να περιοριστούν σημαντικά με το Terra Forte. Όταν μπορούμε να πάρουμε ένα τόσο απλό και αποτελεσματικό μέτρο πρόληψης, το καλύτερο είναι να εκμεταλλευτούμε κάποια από τα πιο σημαντικά όπλα της φύσης!\nΣίγουρα δεν είναι πάντα εύκολη η μη συνύπαρξή μας με πολύ κόσμο στον ίδιο χώρο – κάποιες φορές είναι αναπόφευκτη. Ο συγχρωτισμός των μαθητών στις σχολικές αίθουσες ή η συνύπαρξη με τους συναδέλφους μας στο ίδιο γραφείο δεν μπορούν να αποφευχθούν. Ωστόσο, αν είναι εφικτό, μπορούμε να προσπαθήσουμε να μην χρησιμοποιούμε τα μέσα μεταφοράς τις ώρες αιχμής ή να πηγαίνουμε στο σούπερ μάρκετ και τις δημόσιες υπηρεσίες τις ώρες με τον λιγότερο κόσμο. Ξέρουμε ότι είναι ένα δύσκολο στην εφαρμογή μέτρο, όμως πρέπει να έχουμε στο μυαλό μας ότι τα μικρόβια και οι ιοί βρίσκουν πρόσφορο έδαφος σε κλειστούς χώρους με πολυκοσμία.\nΈνα τόσο απλό μέτρο μπορεί να προλάβει τα χειρότερα! Ακόμα κι αν το κρύο σας αποτρέπει από το να αερίσετε το σπίτι ή τον χώρο της δουλειάς σας, μάλλον πρέπει να αλλάξετε γνώμη. Ο σωστός αερισμός ανανεώνει την ατμόσφαιρα κι έτσι τα μικρόβια δεν αναπτύσσονται το ίδιο εύκολα. Το μόνο που χρειάζεται, λοιπόν, είναι να αερίζετε καθημερινά όλα τα δωμάτιο για δέκα λεπτά. Αν δεν αντέχετε το κρύο, απλώς μεταφερθείτε σε άλλο δωμάτιο, όμως μην ξεχνάτε πώς μπορεί να σας προστατεύσει μία τόσο απλή κίνηση.\nΑΝΟΙΞΗΓΡΙΠΗΓΡΙΠΗ ΘΕΡΑΠΕΙΑΓΡΙΠΗ ΣΥΜΠΤΩΜΑΤΑΕΛΛΑΔΑΕΠΟΧΙΚΗ ΓΡΙΠΗΙΟΣ ΤΗΣ ΓΡΙΠΗΣΠΑΝΔΗΜΙΑ


Έλληνες ενωμένοι | Η ΚΑΘΗΜΕΡΙΝΗ\nUPD: 24.03.2021 • 10:59\nΕπειδή η Ιστορία των Ελλήνων είναι γεμάτη πάθη και διχόνοιες που υπονομεύουν τις αρετές και πολλαπλασιάζουν τις αδυναμίες μας, εύκολα πέφτουμε στον πειρασμό να θεωρούμε εαυτούς συνεχώς διχασμένους. Η 200ή επέτειος της έναρξης της Ελληνικής Επανάστασης μας βρίσκει αντιμέτωπους με μια πανδημία που δοκιμάζει τις αντοχές κάθε χώρας, κάθε λαού, κάθε ανθρώπου. Μεταξύ των Ελλήνων, και αυτή η μεγάλη πρόκληση έγινε αφορμή για οξύτατη πολιτική αντιπαράθεση ανάμεσα σε κυβέρνηση και αξιωματική αντιπολίτευση, και μεταξύ διαφόρων επίσημων και ανεπίσημων αντιπροσώπων τους. Ο ΣΥΡΙΖΑ άδραξε την ευκαιρία να καταγγείλει την κυβέρνηση για ανικανότητα και αναλγησία, και, όπως επιχειρεί εδώ και καιρό, θέλει να παρουσιάσει την κυβέρνηση ως αυταρχική και την αστυνομία ως ανεξέλεγκτη. Η κυβέρνηση, από την άλλη, επισημαίνει ότι ο ΣΥΡΙΖΑ ενθαρρύνει μαζικές διαδηλώσεις που υπονομεύουν τη δημόσια υγεία, παρουσιάζει την αξιωματική αντιπολίτευση ως ανεύθυνη και διχαστική.\nΗ ένταση των ημερών, όμως, δεν πρέπει να επισκιάσει το γεγονός ότι οι Ελληνες σήμερα είναι πιο ενωμένοι από ποτέ. Τα προβλήματα που βασάνιζαν το νέο κράτος από την αρχή –το πολίτευμα, η γλώσσα, οι σχέσεις με συμμάχους και γείτονες– ή έχουν λυθεί ή προκαλούν πολύ μικρότερες εντάσεις από παλιά. Ο τελευταίος μεγάλος διχασμός –ο εμφύλιος πόλεμος– αναβιώνει μόνο στις φαντασιώσεις κάποιων ακραίων ομάδων που πιστεύουν ότι νέος εθνικός σπαραγμός θα ωφελούσε τα δικά τους συμφέροντα. Εληξε, επίσης, η διένεξη γύρω από τα μνημόνια και τη θέση της Ελλάδας στην Ε.Ε. Οι διαφορές μεταξύ των Ελλήνων είναι, στην ουσία, μικρές. Η ταυτότητά μας είναι ισχυρή, η κοινωνία μεταλλάσσεται, γίνεται πιο φιλελεύθερη και δεκτική. Μπορεί κάποιοι να διαφωνούν με την ταχύτητα ή με πτυχές των αλλαγών, αλλά ουδείς διαφωνεί με την ισότητα όλων, με την ανάγκη δικαιοσύνης, ειρήνης και ευκαιρίες για όλους. Εως και η διαπάλη «νεοφιλελευθέρων» – «κρατιστών» χάνει ουσία: η ψηφιακή επανίδρυση του κράτους που συντελείται σήμερα θέτει το ζήτημα σε σωστότερη βάση, μεταξύ χρήσιμου κράτους και κράτους-εμπόδιου.\nΤις επιδόσεις οποιασδήποτε πολιτικής και τις αστοχίες τις βλέπουμε. Οπως και τις απαράδεκτες συμπεριφορές κρατικών οργάνων και τις αντιδράσεις εναντίον τους. Ολοι θέλουμε ασφαλές κοινωνικό περιβάλλον και σταθερότητα στην περιοχή μας, αναγνωρίζουμε την ανάγκη για ισχυρές συμμαχίες σε ένα δύσκολο διεθνές περιβάλλον. Ολοι θέλουμε καλύτερη δημόσια εκπαίδευση και προοπτικές για τα παιδιά μας, και ένα αξιόπιστο δημόσιο σύστημα υγείας. Ολοι γνωρίζουμε τι μας κόστισε ο διχασμός. Εάν σκεφθούμε πώς είναι η κοινωνία μας σήμερα και ότι η διχόνοια δεν στηρίζεται σε πραγματικές διαφορές αλλά σε συνήθεια, φαντασιώσεις και σκοπιμότητες, βλέπουμε πόσο δρόμο έχουμε διανύσει από το 1821. Βλέπουμε, επίσης, ότι όσοι επιχειρήσουν να ξυπνήσουν το τέρας της διχόνοιας, επειδή τους βολεύει ως πολιτική τακτική, θα αναλάβουν μεγαλύτερη ευθύνη απ’ ό,τι χωράει η φαντασία τους. Θα ευθύνονται όχι μόνο για την κοντόφθαλμη, οπισθοδρομική πολιτική τους, αλλά και επειδή θα θέσουν σε κίνδυνο κάτι που οι ίδιοι οι πολίτες πέτυχαν – μια σπάνια εθνική ομόνοια.


Πώς να αποδυναμώσουμε τα αρνητικά συναισθήματα με την επίγνωση\nΤα συναισθήματα είναι φαινόμενα που συμβαίνουν στο σώμα μας. Η τροφοδοτική τους πηγή είναι οι σκέψεις με τη μορφή ερμηνειών, αναμνήσεις, επιχειρημάτων, ή αυτό που θα μπορούσαμε να ονομάσουμε "η ιστορία μου".\nΥπάρχει όμως και ένας άλλος τρόπος για να τα αντιμετωπίσουμε όλα αυτά. Να στρέψουμε την προσοχή μας όχι στην ιστορία που κρύβεται από πίσω, αλλά σ' αυτό που μας επέτρεψε να αποκτήσουμε επίγνωση του συναισθήματος, δηλαδή στην ίδια την εμπειρία της αναγνώρισης (ή παρατήρησης). Η επίγνωση είναι αυτή που μας επιτρέπει να γνωρίζουμε ότι νιώθουμε κάτι. Χωρίς αυτή θα ήμασταν απολύτως ταυτισμένοι με τα συναισθήματα και δεν θα μπορούσαμε καν να τα ξεχωρίσουμε από τα υπόλοιπα βιώματά μας.\nΣτο επόμενο επίπεδο της επίγνωσης, αντί να λέμε "είμαι θλιμμένος", λέμε "νιώθω ότι υπάρχει θλίψη μέσα μου". Αυτό αποτελεί ήδη ένα σημαντικό βήμα αποταύτισης από το συναίσθημα, γιατί το "είμαι" δεν ταυτίζεται πια με το συναίσθημα, αλλά αρχίζει και πλησιάζει πιο πολύ στην επίγνωση, δηλαδή στην παρατήρηση του συναισθήματος. Αλλά και σ' αυτό το επίπεδο η επίγνωση δεν μπορεί να μας απελευθερώσει από "την ιστορία μας".\nΤο τρίτο και πιο απελευθερωτικό επίπεδο της επίγνωσης, είναι όταν στρέφουμε όλη μας την προσοχή στην ίδια την επίγνωση. Εδώ δεν λέμε ούτε "είμαι θλιμμένος", ούτε "νιώθω ότι υπάρχει θλίψη μέσα μου", αλλά "έχω επίγνωση ότι η θλίψη αναγνωρίζεται ως ένα παροδικό φαινόμενο". Έτσι σταματάμε την ανατροφοδότηση του συναισθήματος. Δεν μας ενδιαφέρει "η ιστορία μας", δεν προσπαθούμε να δικαιολογήσουμε το συναίσθημα, ούτε να το διώξουμε, ούτε να του αντισταθούμε. Το αφήνουμε να εξελιχθεί χωρίς να το τροφοδοτούμε άλλο και στρέφουμε όλο το ενδιαφέρον μας στην ίδια την επίγνωση. Πρακτικά, μπορούμε να επαναλάβουμε μερικές φορές από μέσα μας τη φράση "έχω επίγνωση ότι..." κατονομάζοντας το συναίσθημα και τονίζοντας το "έχω επίγνωση".\nΗ ερώτηση που συνοδεύει αυτή τη στάση είναι: πώς είναι να ξέρω ότι στο σώμα μου υπάρχει ένα συναίσθημα; Με άλλα λόγια, στρέφουμε την προσοχή μας από την εμπειρία του συναισθήματος, στην εμπειρία της γνώσης για την ύπαρξη του συναισθήματος. Αυτή η στάση κάνει το συναίσθημα να μείνει μετέωρο - είναι σαν να τραβάμε το χαλί κάτω από τα πόδια του.\nΜέσα από αυτή τη στάση συνειδητοποιούμε και την πραγματική μας φύση. Όταν λέμε "εγώ νιώθω κάτι", το εγώ παραπέμπει στην επίγνωση και όχι σε κάποιον εαυτό ή κάποιο άλλο "εγώ". Αυτός που ξέρει ότι νιώθει κάτι είναι η επίγνωση, όχι το σώμα, ούτε οι σκέψεις, ούτε το συναίσθημα. Και η επίγνωση είναι πάντα παρούσα. Ακολουθεί κάθε εμπειρία που βιώνουμε. Πριν εμφανιστεί ένα συναίσθημα, η επίγνωση παρατηρούσε άλλες εμπειρίες. Όταν εμφανίστηκε το συναίσθημα, η επίγνωση το παρατηρεί και αυτό. Και με τις σκέψεις ισχύει ακριβώς το ίδιο. Όταν λέμε "παρατηρώ μία σκέψη" ή "έχω επίγνωση ότι σκέφτηκα κάτι", το εγώ του "παρατηρώ" και του "έχω επίγνωση" εκφράζει την επίγνωση που είμαστε, μέσα στην οποία εμφανίζονται οι σκέψεις ως παροδικά φαινόμενα.


Leeds United - West Bromwich Albion | 01/03/2019\nΔημοσιεύτηκε Παρασκευή, 01 Μαρτίου 2019 18:15\nΝτέρμπι ανόδου για την 35η αγωνιστική της Championship ανάμεσα στην Λιντς και την Γουέστ Μπρομ.\nΔεν τα κατέφερε η Λιντς μεσοβδόμαδα να πάρει την νίκη στην έδρα της ΚΠΡ που θα την ανέβαζε στην κορυφή της βαθμολογίας. Ήττα με 1-0 με γκολ που δέχτηκε στο ξεκίνημα του δευτέρου ημιχρόνου , παρά τις πολλές ευκαιρίες που έχασε σε όλη την διάρκεια της αναμέτρησης. Μετά από 34 αγωνιστικές βρίσκεται στην 3η θέση με 64 βαθμούς , σε ισοβαθμία με την δεύτερη Σέφιλντ και στο μείον 2 από την πρώτη Νόριτς.\nΑπό εντός έδρας ήττα προέρχεται και η Γουέστ Μπρομ καθώς δεν τα κατάφερε στο ντέρμπι με την Σέφιλντ Γιουνάιτεντ. Δέχθηκε το γκολ της ήττας στο 14΄ και δεν μπόρεσε στην συνέχεια να διασπάσει την άμυνα της και να φτάσει στην ισοφάριση. Ήταν το πρώτο ματς μετά από 17 σερί που έμεινε στο μηδέν και μοιραία ήρθε η ήττα που την άφησε στην 4η θέση της βαθμολογίας με 60 βαθμούς.\nΜεγάλο ματς ανάμεσα σε δύο ομάδες που διεκδικούν την άνοδο. Και οι δύο προέρχονται από ήττα μένοντας μάλιστα στο μηδέν, πράγμα σπάνιο για τις φετινές τους επιδόσεις. Υπάρχει η ποιότητα και στις δύο για να δούμε όμορφο ματς με γκολ. Θα ποντάρω στο Over 2,5 .\nΤελευταία τροποποίηση στις Σάββατο, 02 Μαρτίου 2019 09:53\nΠαρασκευή, 01 Μαρτίου 2019 21:45


"ΤΩΡΑ!" της Tracey Corderoy - Το Παραμυθόσπιτο\n3+ ετών, Uncategorized, ζώα, Ξένοι συγγραφείς\n“ΤΩΡΑ!” της Tracey Corderoy\n13 Φεβρουαρίου 2020 /\nΕικονογράφος: Tim Warnes\nΤι σημαίνει τώρα; Και πόσο γρήγορα έρχεται το “τώρα”; Είναι το ίδιο για όλους; Και πότε το τώρα είναι η κατάλληλη στιγμή για ένα μικρό ρινόκερο χωρίς καθόλου υπομονή; Ο Άρτσι είναι ένας μικρός ρινόκερος που δεν μπορεί να περιμένει καθόλου! Όταν θέλει κάτι, το θέλει ΤΩΡΑ!\nΑυτή η ανυπομονησία, βάζει το μικρό μας φίλο καθημερινά σε μικρομπελάδες. Τι γίνεται όμως, όταν θα χρειαστεί να κάνει υπομονή μέχρι την μέρα που θα φύγουν με τους γονείς του για τις καλοκαιρινές διακοπές;\nΣτα προβλήματα που δημιουργεί η έλλειψη υπομονής του Άρτσι κάθε μέρα, οι μικροί αναγνώστες εντοπίζουν γνώριμες καταστάσεις που δημιουργεί η δική τους ανυπομονησία. Με μια διαφορά. Αυτή την φορά τις βλέπουν απέξω. Και πράγμα περίεργο, όταν τις δουν από αυτή την πλευρά αντιλαμβάνονται τις αρνητικές τους συνέπειες για αυτούς, αλλά και για τους γύρω τους.\nΗ υπομονή του Άρτσι ανταμείβεται με έναν μακρινό ταξίδι με αεροπλάνο και χαρούμενους γονείς. Από την άλλη η ανυπομονησία του, είναι η αιτία που χαλάνε πολλά από τα σχέδιά του με αποκορύφωμα τον κίνδυνο να χάσει το αγαπημένο του αρκουδάκι. Οι μικροί αναγνώστες αντιλαμβάνονται ότι κάποιες φορές, ο δύσκολος δρόμος, της υπομονής, είναι αυτός που θα τους οδηγήσει εκεί που θέλουν.\nΗ εικονογράφηση της ιστορίας έχει υιοθετήσει αρκετά γνώριμα στοιχεία από την εικονογράφηση των κόμικς. Έχουμε συννεφάκια για τα λόγια του Άρτσι και των γονιών του, τέχνασμα που τους επιτρέπει να μιλούν σε πρώτο πρόσωπο. Η αφήγηση με αυτό τον τρόπο αποκτά ζωντάνια και αμεσότητα και το παιδί που ακούει την ιστορία νιώθει ότι οι συζητήσεις συμβαίνουν αυτή την στιγμή μπροστά του. Σε κάθε σελίδα μπορεί να αποτυπώνονται δύο ή τρεις διαφορετικές εικόνες της ιστορίας, ένα ακόμη στοιχείο που θυμίζει την μορφή των κόμικς. Τα χρώματα που επιλέγονται είναι ζωηρά, αλλά όχι έντονα. Θυμίζουν τα χρώματα των μαρκαδόρων που επιλέγουν τα παιδιά για τις δικές τους ζωγραφιές. Οι εκφράσεις των ηρώων αποτυπώνονται τόσο καθαρά από τον εικονογράφο, ώστε τα παιδιά αναγνωρίζουν με μεγάλη ευκολία τα συναισθήματά τους. Η εικονογράφηση είναι αρμονική και χαρούμενη και περιλαμβάνει στοιχεία οικεία για τα παιδιά, δημιουργώντας μια ζεστή ατμόσφαιρα.\nΗ λέξη- κλειδί του βιβλίου, η λέξη “τώρα” συναντάται στο κείμενο με έντονη γραφή και συνήθως με κεφαλαία γράμματα. Η συνεχής επανάληψή της είναι βασικό στοιχείο της αφήγησης και λειτουργεί ως μέσο συμμετοχής για τα παιδιά που μπορούν να την που την κατάλληλη στιγμή, κατά το ξετύλιγμα της ιστορίας. Εκτός από την ανυπομονησία του ήρωα, μας δείχνει και την δυσκολία των μικρών παιδιών να αντιληφθούν την έννοια του χρόνου. Μας δίνεται έτσι η αφορμή να μιλήσουμε και να συζητήσουμε τόσο για την έννοια του χρόνου αλλά και για την υπομονή και το χρόνο που χρειάζεται για να γίνουν κάποια πράγματα.\nΗ έννοια του χρόνου, μπορεί να αποτελεί το επίκεντρο πολλών δραστηριοτήτων. Ιστορίες με εικόνες που μπερδεύτηκαν και πρέπει να βάλουμε σε σωστή σειρά, παιχνίδια με τις χρονικές έννοιες του πριν, του μετά και του τώρα και αφηγήσεις με επίκεντρο αυτές,είναι πιθανές δραστηριότητες. Για να καλλιεργήσουμε την υπομονή των παιδιών μπορούμε να δανειστούμε την ιδέα των γονιών του μικρού ήρωα. Μπορούμε να δημιουργήσουμε ημερολόγια αντίστροφης μέτρησης. Η αντίστροφη μέτρηση μπορεί να αφορά οποιοδήποτε γεγονός περιμένει το παιδί με λαχτάρα: τις μέρες μέχρι να τελειώσει η αντιβίωση που δεν του αρέσει αλλά και την έλευση των Χριστουγέννων ή των καλοκαιρινών διακοπών. Μια άλλη ιδέα είναι ο σχεδιασμός δραστηριοτήτων όπου η υπομονή, σε συνδυασμό με τις ικανότητες των παιδιών επιτυγχάνουν τον τελικό στόχο.\nΑξιοποιώντας , το στοιχείο του ταξιδιού με το αεροπλάνο που τόσο εντυπωσιάζει τον Άρτσι, σχεδιάζουμε δραστηριότητες που αφορούν τα μέσα μεταφοράς. Μπορούμε να φτιάξουμε το αεροπλάνο, πλοίο, αυτοκίνητο του κάθε παιδιού. Αν πρόκειται για τάξη εκτός από την κατασκευή ενός μέσο μεταφοράς, μπορούμε να κάνουμε και μια έρευνα για αυτό. Τα παιδιά ερευνούν το πως λειτουργούν και επιλέγουν όλα μαζί ένα ταξιδιωτικό προορισμό. Για να ξεκινήσουμε το ταξίδι μας πρέπει πρώτα, να φτιάξουμε την βαλίτσα μας. Τι θα πάρουμε μαζί μας; Η επιλογή μπορεί να γίνει ανάμεσα σε πολλά και διάφορα είδη που θα έχουμε συγκεντρώσει και η βαλίτσα κάθε φορά θα ξαναφτιάχνεται, για ένα νέο ταξίδι σε διαφορετικό προορισμό.\nΤο ενδιαφέρον πολλών παιδιών κερδίζει το γεγονός ότι οι ήρωες της ιστορίας μας είναι ρινόκεροι. Τι ξέρουμε για αυτούς; Τα παιδιά με βάση τις πληροφορίες που θα συλλέξουμε μπορούν να υποδυθούν ένα κοπάδι ρινόκερων. Σε ατομικό επίπεδο, ένα παιδί μπορεί να κατασκευάσει ή να ζωγραφίσει τον δικό του και το περιβάλλον του.\nΑπό Georgia Τzarou 0 σχόλια


Ξάνθη – ΑΕΚ LIVE: Για την 27η αγωνιστική της Superleague\nNewsit / Αθλητικα / Ποδοσφαιρο / Ξανθη – ΑΕΚ 1-3 ΤΕΛΙΚΟ: Διπλο με ανατροπη στα “Πηγαδια”!\n07.04.2019 | 17:51 07.04.2019 | 15:38\nΗ Ξάνθη προηγήθηκε απέναντι στην ΑΕΚ στα “Πηγάδια” κόντρα στη ροή του αγώνα και κράτησε το προβάδισμα μέχρι το 68ο λεπτό του ματς, όμως η Ένωση πέτυχε δύο γκολ μέσα σε δύο λεπτά και επιβεβαίωσε την ανωτερότητά της με το τελικό 3-1.\nΟ Κάστρο με τρομερή κεφαλιά στο 33′ έκανε το 1-0, για να ισοφαρίσει ο Οικονόμου με προβολή στο 68′ και να κάνει την ολική ανατροπή ο Πόνσε, σκοράροντας για 15η φορά στο πρωτάθλημα. Το τρίτο γκολ για την Ένωση πέτυχε σε αντεπίθεση στις καθυστερήσεις, ο Μπογέ.\nΗ ΑΕΚ δεν έχει δεχτεί γκολ στα τέσσερα τελευταία επίσημα παιχνίδια της, μετά την ήττα από τον Άρη. Μάλιστα έχει κρατήσει το “μηδέν” σε επτά από τα δέκα τελευταία παιχνίδια της.\nΗ Ένωση πηγαίνει σε μια έδρα, που έχει πολύ καλή παράδοση. Έχει χάσει μόνο πέντε φορές σε 27 επισκέψεις της στην Ξάνθη.\nΗ τελευταία νίκη των Ακριτών κόντρα στην Ένωση ήταν την 1η Σεπτεμβρίου 2012, τη σεζόν που η ΑΕΚ υποβιβάστηκε, 1-0 με κεφαλιά του Μαρκόφσκι στο 58’. Από τότε οι “κιτρινόμαυροι” έχουν πέντε νίκες και τρεις ισοπαλίες.\nΗ Ξάνθη προέρχεται από την ήττα στην έδρα της από τον ΠΑΟΚ. Για τους Ακρίτες ήταν το δέκατο παιχνίδι της χωρίς νίκη.\nΜπάρκας, Τσιντώτας, Μπακάκης, Οικονόμου, Γκάλο, Τσόσιτς, Χουλτ, Σβάρνας, Γιαννούτσος, Αλμπάνης, Σιμόες, Κλωναρίδης, Μάνταλος, Γαλανόπουλος, Μπότος, Άλεφ, Λιβάια, Πόνσε, Μπογέ.\nΚατηγορίες Αθλητικά,Ποδόσφαιρο Ετικέτες ΑΕΚ,ΑΕΚ ΝΕΑ,ΑΕΚ ΠΟΔΟΣΦΑΙΡΟ,ΞΑΝΘΗ,ΞΑΝΘΗ ΑΕΚ Πλοήγηση άρθρων


Πανικός στο Ηράκλειο για την ΑΕΚΑΡΑ! (VIDEO) - 18/09 18:36 : aek365\nΣάββατο 18 ΣΕΠΤ 2021 - 18:36 13 ΣΧΟΛΙΑ\nΚιτρινόμαυρη «τρέλα» στην Κρήτη! «Υποδοχή άλλων εποχών στο αεροδρόμιο του Ηρακλείου στην Κρήτη», το σχόλιο της κιτρινόμαυρης ΠΑΕ!\nΠανικός επικράτησε κατά την άφιξη της ΑΕΚ στην Κρήτη! Συγκεκριμένα εκατοντάδες Ενωσίτες έδωσαν το παρών στο αεροδρόμιο Ηρακλείου για να υποδεχτούν την κιτρινόμαυρη αποστολή, εν όψει του αγώνα με τον ΟΦΗ στο Γεντί Κουλέ, αποθεώνοντας παίκτες και Μιλόγεβιτς! Την… τιμητική του είχε ο Τσούμπερ αλλά και ο Βράνιες που αποθεώθηκε, όπως και όλοι οι παίκτες της ομάδας που φωτογραφήθηκαν με τον κόσμο ο οποίος ζητούσε το πρωτάθλημα!\ngiannis7691 - 19/9/2021 14:36\nπαμε αεκαρα,ο καθενας πανυγιρηζει με τον τροπο του,φετος θα τριβουνε τα ματια τους,δεν εχει δεν παιζει καλα η ομαδα,πεντε αλαγες μπορουν να γεινουν και ισαξιοι παιχτες μεγαλο αβανταζ για την αεκ να εχει παγκο φωτια.\n2121AEK - 18/9/2021 22:34\nΑφήστε τα πανηγύρια και παίξτε μπαλα να καθαρίσουμε… ο ΟΦΗ δεν θα μπει να χάσει…. Σοβαρά και τα μυαλά στο γήπεδο….\nKASTORIAAEK21 - 18/9/2021 18:44\nΜΠΡΑΒΟ ΑΔΕΡΦΙΑ ΠΟΥ ΕΙΣΤΕ ΔΙΠΛΑ ΣΤΗΝ ΟΜΑΔΑ...\nΜΟΝΟ ΑΕΚ ΠΑΜΕ ΓΕΡΑ ΓΙΑ ΔΙΠΛΟ\ni_kapsoura_mou - 18/9/2021 22:06\nνα αλλάξεις εικόνα αδερφέ\nKASTORIAAEK21 - 19/9/2021 13:20\nΑδερφς ας καθε σχολιο μου το ιδιο γραφεις...\nΣυγγνωμη και ολας αλλα μου εχεις ζαλισει τα @@@\n"Η ΑΕΚ είναι Ιδέα" - 18/9/2021 21:07\nΕλπίζω αν παρ' ελπίδα δεν έρθει η νίκη αύριο, να μην γίνουν όλοι άχρηστοι και η ομάδα με ελλείψεις...\nΗ ΑΕΚ δεν είναι έτοιμη ακόμα, αλλά και σε έτοιμες ομάδες η αποτυχία ενίοτε έρχεται!\nΨυχραιμία, στήριξη και υπομονή!\nΦέτος από την διοίκηση τα απαραίτητα έγιναν...\nPerseasZ - 18/9/2021 19:50\nΟ κόσμος δεν είναι τρελός, Ούτε τώρα ούτε τα τελευταία 2 χρόνια που φωνάζει και γκρινιάζει.\nΈβλεπε την ομάδα Πώς δε πάει καλά.\nΗ ομάδα δειλά δειλά ακόμα πάει για πρωτάθλημα.\nΣε ένα μήνα από τώρα θα φανεί αν όντως θα πάει μέχρι τέλους...\nΚαι εννοείται το πρωτάθλημα θα παιχτεί στα πλέι οφ από τους διεκδικητές του μέχρι τον Μάρτιο.\nΤέτοιες υποδοχές θα έχει φέτος παντού η ομάδα αρκεί να βγει αυτός ο Μήνας με επιτυχίες, αρχής γενομένης από αυριο.\nVasilakis - 18/9/2021 19:24\nΠως γίνεται να χάνεις ματς με τέτοιο κόσμο ρε γαμώτο;\nBrahamiotisg21 - 18/9/2021 19:20\nΚαλά όλα αυτά αλλά μην ξεχνάμε ότι έχουμε και covid. Κάποιος πρέπει να κρατάει τον κόσμο σε κάποια απόσταση, δεν μπορεί να πάνε να αγκαλιάζουν και να κολλάνε πάνω στους παίκτες και μάλιστα χωρίς μάσκα! Είναι φανερή η αμηχανία αρκετών παικτών στο βίντεο.\nDikefa - 18/9/2021 19:16\nΡε παιδιά , που θα βρούμε εισιτήρια ? Στην 6 πάλι θα μαζευτούμε? Κανένα τηλέφωνο? Ηράκλειο μένω...Ευχαριστώ\nVAMOS_AEK_ARGENTINA - 18/9/2021 18:54\nΈλα μωρέ κοπέλια ΑΕΚάρες! Δώστε πόνο στα κρητικάτσια να το γιορτάσουμε πίνοντας ρακές!\nAEKara1821 - 18/9/2021 18:48\nΑΕΚ Σ ΑΓΑΠΩ ΑΕΚ ΣΑΓΑΠΩ, Γ@Μ@ ΤΟΝ ΚΟΡΟΝΟΪΟ...